Rahoj se nada da će intervencija u Kataloniji biti kratka\nRegionalni izbori čim pre: Marijano Rahoj\nŠpanski premijer Marijano Rahoj rekao je danas da su planovi vlade da preuzme kontrolu nad Katalonijom i spreči pokušaj nezavisnosti tog regiona "izuzetni" i da se nada da neće dugo trajati.\nRahoj je u parlamentu rekao da je primena člana 155 Ustava "jedina moguća" opcija za uspostavljanje vladavine prava koja je, prema njemu, ukinuta pokušajem secesije katalonskog lidera Karlesa Pućdemona.\nOn je naveo da se nada da će trajanje planiranih mera, koje uključuju i smenu Pućdemonove vlade i oduzimanje ovlašćenja katalonskom parlamentu, biti kratko, i da bi one trebalo da budu okončane regionalnim izborima. Rahoj je izrazio nadu da će ti izbori biti održani što pre kada se uspostave red i zakon.\n"Aktiviranjem člana 155 (Ustava) ispunjavam moju obavezu u odnosu na nepoštovanje zakona", rekao je Rahoj.\nOn je dodao i da je cilj "otklanjanje ekonomskih posledica" odluka koje su donosili secesionisti, navodi Frans pres.\nPrema njegovim rečima, "jedina stvar o kojoj je Pućdemon hteo da razgovara bili su uslovi i rokovi za nezavisnost Katalonije".\nOčekuje se da španski Senat u petak usvoji predložene mere.\nPrethodnih dana su ojačale spekulacije da bi Pućdemon mogao da raspiše vanredne izbore za parlament Katalonije kako bi izbegao intervenciju Madrida.\nTakođe, Pućdemon je za četvrtak sazvao zasedanje regionalnog parlamenta na kome se očekuje donošenje neke bitne odluke, a možda i proglašenje nezavisnosti.


EU pripremila novi prijedlog za BiH i Zapadni Balkan | Srpskacafe\nNakon francuskog prijedloga o proširenja Evropske unije, koji je odaslan nedavno u proceduru evropskih institucija, devet zemalja članica Unije Austrija, Češka Republika, Estonija, Italija, Letonija, Litvanija, Malta, Poljska i Slovenija sačinile su vlastiti prijedlog o procesu proširenja na BiH i Zapadni Balkan.\nRiječ je o prijedlog pod nazivom “Elementi za poboljšani proces proširenja i održivu i ubrzanu integraciju Zapadnog Balkana”.\nKako prenosi portal Europeanwesternbalkans, u prijedlogu se ne dovodi u pitanje odluka o otvaranju pregovora o pristupanju sa Sjevernom Makedonijom i Albanijom, koja bi trebalo da bude donesena do marta 2020. godine.\nNovi politički podsticaji, prema dokumentima devet zemalja EU, uključuju godišnje sastanke Savjeta Evrope sa liderima Zapadnog Balkana, povećano učestvovanje predstavnika Svjetske banke u selektivnim sastancima Savjeta, kao i odbora Savjeta EU i radnih grupa Komisije.\n– Predstavljanje nivoa sprovođenja pravne stečevine EU trebalo bi da bude učinjeno na mjerljivi, uporediviji i komunikativniji način, a trebalo bi razmotriti i poboljšanja poput tablica s rezultatima. Što se tiče finansijskih podsticaja, naglašava se da oni treba da budu učinkoviti i ciljani. Treba posmatrati i postepeno učestvovanje na jedinstvenom tržištu EU i otvaranje više programa EU za Zapadni Balkan – navodi se u dokumentu.


OŠTRO OSUĐUJU POTEZ PRIŠTINE\nOŠTRO OSUĐUJU POTEZ PRIŠTINE\nIzvor: Tanjug,Lokalne novine | Obrenovac, 30.09.2018.\nŠta srpska opozicija kaže o slučaju 'Gazivode'\nDosta je bilo najoštrije osuđuje provokativni upad kosovske policije na Gazivode i ocenjuje da to pokazuje nezrelost, nemoć i slabost politike Prištine.\n"Vojska Srbije treba da bude u pripravnosti, ali ne treba da naseda na provokacije. Srbija treba da reaguje diplomatskim sredstvima", naveo je DJB u saopštenju.\nTa stranka smatra i da ovaj neodgovoran i nepromišljen potez Prištine samo podiže tenzije i ima za cilj skretanje pažnje domaće i međunarodne javnosti sa činjenice da Priština šest godina nije formirala Zajednicu srpskih opština (ZSO) na Kosovu i Metohiji, na šta se obavezala potpisivanjem Briselskog sporazuma.\n"Srbija bi, kao odgovor na ovu provokaciju, trebalo da zvanično ukaže međunarodnoj zajednici da Priština već šest godina izbegava formiranje ZSO i da zamrzne sve dalje razgovore u Briselu, a Prištini odredi rok od tri meseca za formiranje ZSO, uz obaveštenje da će u suprotnom Vlada Srbije Briselski sporazum proglasiti ništavim zbog neispunjenja od strane Prištine", navodi DJB.\nSrbija je ispunila sve odredbe sporazuma, Priština nijednu, ukazuje DJB i dodaje da bi Srbija trebalo da izvrši maksimalan diplomatski pritisak na Prištinu i primora je da ispuni ZSO, a međunarodnu javnost i zvaničnike iz Brisela treba podsetiti da je status Kosova i Metohije u međunarodnim okvirima regulisan Rezolucijom 1244 koja jasno kaže da je KiM sastavni deo Srbije.\nSavez za Srbiju osudio je kao provokatorski i nasilni upad pripadnika ROSU na jezero Gazivode i smatra da je za to odgovorna separatistička vlast u Prištini.\nSavez za Srbiju je u saopštenju zatražio i hitno povlačenje jedinice Rosu iz rejona Gazivoda i sa severa KiM i oslobađanje Srba koji su uhapšeni tokom ovog napada.\nSavez za Srbiju smatra odgovrornima za incident i vlasti u Prištini i u Beogradu.\nDveri su, takođe, osudile kao bezobzirni napad separatističkih vlasti iz Prištine na Srbe i na kompleks Gazivode koji, kako navode, predstavlja srpsku državnu imovinu na okupiranom Kosmetu.\nDveri traže hitnu sednicu Skupštine Srbije o Kosmetu, kao i da vlasti u Beogradu zatraže hitnu sednicu SB UN.\nReagovala je i Zelena stranka, koja je pozvala međunarodnu javnost da, kako kaže, obavesti Hašima Tačija i Ramuša Haradinaja da je rat na prostoru bivše Jugoslavije završen pre više od 20 godina.\nU saoštenju stranke ocenjuje se i da oružana akcija ROSU kod jezera Gazivode predstavlja akt kojim se ugrožava bezbednost celog Balkana.\nOglasio se i Narodni slobodarski pokret, koji smatra da je Tači današnjim desantom na Gazivode poslao poruku da je odustao od zalaganja za podelu Kosmeta.


Srbi sa severa danas sa Vučićem? – Nadlanu.com\nSrbi sa severa danas sa Vučićem?\nObjavljeno 17. maja 2013. / 08:22:19\nList napominje da zvaničnu potvrdu u Vladi nije uspeo da dobije.\nPred susret premijera Srbije i Kosova Ivice Dačića i Hašima Tačija, koji 21. maja u Briselu treba da usaglase primenu Sporazuma o normalizaciji odnosa Beograda i Prištine, očekuje se i sastanak „prve državne trojke“ – Dačića, Vučića i predsednika Republike Tomislava Nikolića.\nTo je premijer i najavio iz Vašingtona, posle susreta s potpredsednikom SAD Džozefom Bajdenom, koji se založio za što brže sprovođenje Sporazuma.\nZvonko Mihajlović, predsednik opštine Štrpce, izjavio je za naš list da predstavnici Srba koji žive južno od Ibra nisu pozvani na razgovore u Vladi Srbije i da u petak ne dolaze u Beograd. Mihajlović kaže da „još nema zvanične komunikacije između Vlade Srbije i Srba južno od Ibra, jer zvanični Beograd ignoriše činjenicu da su i oni u velikoj većini protiv Sporazuma s Prištinom“.\n“Naš stav je nepromenjen, jer postoji niz prepreka za sprovođenje Sporazuma, koji nije utemeljen na pravnom sistemu Srbije. Na terenu se ne mogu primeniti kosovski zakoni, zato što je i ovaj Sporazum, kao i prethodni neustavan. Iako je očigledno da u Ustavnom sudu Srbije postoje neke prepreke, očekujemo da će raditi profesionalno i oglasiti se u što skorijem roku”, rekao je za Danas Radenko Nedeljković, načelnik Kosovskomitrovačkog okruga.\nPrema pisanju prištinskih medija, predsednica Kosova Atifete Jahjaga čeka samo Dačićev i Tačijev sastanka 21. maja kako bi objavila datum održavanja lokalnih izbora. Dnevnik Koha Ditore spekuliše da su se dvojica premijera dogovorila da se izbori održe i na severu Kosova, o čemu samo treba razjasniti detalje.


Sve veća opasnost od kibernetičkih napada u Srpskoj | Banjaluka.net\nSve veća opasnost od kibernetičkih napada u Srpskoj\nDirektor Agencije za informaciono društvo Republike Srpske Srđan Rajčević upozorio je na sve veću opasnost od kibernetičkih napada na informacione sisteme javnih organa, banaka i kompanija, pa i ključnu infrastrukturu od koje zavisi fukcionisanje društva u cjelini.\nRajčević tvrdi da u eri informacionog društva, u kojem se gro društvenih funkcija oslanja na računare, postaje logično da glavno oružje postaje upravo tehnologija i stručnjaci koji su sposobni da upotrebom sofisticiranih tehnoloških alatki onesposobe ključnu infrastrukturu političkog, ekonomskog i vojnog protivnika.\nOn je dodao da Agencija trenutno pregovara sa međunarodnim organizacijama o pristupu, kako bi putem globalne saradnje ozvaničila svoje prisustvo i predstavila Republiku Srpsku kao relevantnog partnera.\n– Takođe smo u procesu tehnološkog osposobljavanja i obuke osoblja kojeg u Republici Srpskoj nedostaje, a imajući u vidu značaj ovih defanzivnih kapaciteta, smatram da će i imidž Republike Srpske na međunarodnom planu značajno porasti- rekao je Rajčević.\nOn kao respektabilne u informacionom ratovanju navodi ofanzivne kapacitete Kine, Rusije i Izraela, ali i SAD i članice NATO-a, koje svakim danom sve više ulažu u kibernetičku infrastrukturu i obuku.\n– Unutar oružanih snaga SAD se već duži niz godina razmišlja o stvaranju posebnog roda vojske osposobljenog za kibernetičko ratovanje, a trenutno funkcioniše takozvana sajber komanda, čije je proklamovano dejstvo defanzivnog karaktera- rekao je Rajčević.\nPrema njegovim riječima, donošenjem Zakona o informacionoj bezbjednosti, uspostavljeni su za sada skromni ali značajni kapaciteti za obezbjeđenje informacione bezbjednosti.\n– Formirali smo Odjeljenje za informacionu bezbjednost, koje je za manje od tri mjeseca uspostavilo sajt putem koga svakodnevno objavljuje informacije o softverskim ranjivostima, a do sada smo imali i nekoliko zajedničkih akcija sa Odjeljenjem za sprečavanje visokotehnološkog kriminaliteta MUP-a-rekao je Rajčević.


GCK Motorsport e-Blast za čist Dakar - Dmotion\nGCK Motorsport e-Blast za čist ...\nBrightDrop EV600 je GM-ovo novo ...\nGCK Motorsport e-Blast za čist Dakar\nby Aleksandar Ugljesic January 13, 2021\nOrganizatori Dakar Relija gledaju u budućnost, pa se na određenim deonicama ovogodišnjeg relija pojavio GCK Motorsport e-Blast\nASO, organizator Dakar Relija planira da već 2024. godine ima potpuno autonomne logore, koji će sami sebi stvarati neophodnu energiju, i to bez emisije otrova. Takođe, do 2030. planira da sva trkačka vozila budu pokretana čistom energijom. Zbog ovakvih namera i planova, nije iznenađenje pojavljivanje na određenim deonicama Dakar Relija 2021. GCK Motorsport e-Blast-a off-road trkačkog vozila koje kao izvor energije za svoj pogon koristi hidrogen.\nFrancuski ekološki čisti trkački tim GCK Motorsport osnovao je poznati vozač i učesnik Dakar Relija i takmičar u svetskom WRX šamponatu Guerlain Chicherit. Ovogodišnji zadatak prve verzije GCK e-Blast 1 na Dakar Reliju bila je demonstracija sposobnosti i moguće primenjivosti hidrogena u auto sportu i u vozilima visokih performansi.\nGCK e-Blast 1 ima 340 KS i preko 1000 Nm maksimalnog obrtnog momenta, a kao izvor energije korist hidrogenske ćelije i litijum jonsku bateriju od 150 kWh, a sposoban je da dohvati maksimalnu brzinu od 170 km/h. Chicherit je sa njegovim timom GCK Motorsport već počeo razvoj e-Blast H2, druge verzije trkačkog offroadera. Njegov elektromotor bi trebao biti pojačan na 410 KS, a baterija sa kapaciteta od 150 kWh smanjena na 60 kWh radi smanjenja mase, a koja bi uz novi sistem hlađenja trebala imati sposobnost bržeg punjenja. Druga verzija hidrogenskog trkača imaće i novu verziju hidrogenskih ćelija kapaciteta 25 kilograma vodonika, koji će biti smešten pod pritiskom od 700 bara, i isporučivaće 165 KS. GCK Motorsporta kaže da na novim tehnologijama sarađuje sa najvažnijim i najvećim globalni specijalistima u oblasti gorivih ćelija.\nGreen Corp Konnection, kompnija koja stoji iznad GCK Motorsporta sarađuje sa ASO, organizatorom Dakar Relija, na rešenjima uz koje bi se povećalo korišćenje zelene energije tokom celog događaja. Već ove godine postavljen je bivak koji se električnom energijom napaja iz 630 solarnih panela sposobnih da proizvedu 1.2 MW struje dnevno, i uz sve potrošače omogući punjenje električnih vozila.\nGCK Energy je već dobio tender za snabdevanje infrastrukturom i punjačima električnih vozila u ovogodišnjem Svetskom Rallycross šampionatu koji su uvedeni kao nova kategorija, a Audi trenutno razmatra mogućnost ulaska na Dakar Reli upravo uz vozilo koje bi za izvor energije koristilo hidrogen, odnosno.\nBrightDrop EV600 je GM-ovo novo električno dostavno vozilo\nNovi Renault Captur otkriven na salonu u Frankfurtu sa novim sistemima, a i budućom ...\nAleksandar Ugljesic September 11, 2019\nToyota ne forsira slučajno svoje hibridne pogone, ali, barem kod nas, još uvek je ...\nAleksandar Ugljesic September 5, 2019\nKoenigsegg Gemera stigla kao četvorosed sa 1.700 KS\nKoenigsegg je predstavio svoj prvi četvorosed, model Gemera koji, po ovu kompaniju, nije unikatan ...\nStefan Ugljesic March 4, 2020\nCorvette C8.R trkački automobil spreman za sezonu 2020.\nChevrolet je, pre vremena i sopstvene najave, predstavio novi trkački automobil baziran na C8 ...\nStefan Ugljesic October 3, 2019\nToyote Supre još nema, ali ima papira za poklone\nToyota Supra bi trebala, konačno, biti predstavljen u januaru u Detroitu, a do tada ...\nAndrej Sucur December 25, 2018


Ambasada SAD: Postojanje entiteta ovisi o postojanju BiH | Starmo\nNaslovnica BiH Ambasada SAD: Postojanje entiteta ovisi o postojanju BiH\nAmbasada SAD: Postojanje entiteta ovisi o postojanju BiH\nSarajevo — Nakon što je Stranka demokratske akcije usvojila Deklaraciju, u kojoj se navodi kako su njihovi ciljevi Republika Bosna i Hercegovina sa jednim predsjednikom, iz Republike Srpske, tačnije Saveza nezavisnih socijaldemokrata stigao je odgovor. Predsjednik SNSD-a Milorad Dodik rekao je da će ponovo afirmisati pravo na samoopredjeljenje Republike Srpske.\nNakon povišenih tenzija na relaciji ove dvije stranke oglasila se i Ambasada Sjedinjenih Država u Bosni i Hercegovini, prenosi Radio Slobodna Evropa.\n“Takva retorika usporava napredak BiH ka euroatlanskim integracijama i članstvu BiH u EU, podriva stabilnost i plaši investitore, što uništava radna mjesta i ubrzava egzodus građana”, navode iz ambasade. Dodaju I da je pozicija Sjedinjenih Država poznata i da ostaje nepromijenjena – „u potpunosti podržavamo Bosnu i Hercegovinu, njen teritorijalni integritet i njenu temeljnu strukturu kao jedinstvene, suverene države sa dva entiteta i tri konstitutivna naroda.“


.Bujica srušila most u Ljuboviji: Rijeka nosi sve pred sobom, poplavljen centar grada – VIDEO | BL Portal\n.Bujica srušila most u Ljuboviji: Rijeka nosi sve pred sobom, poplavljen centar grada – VIDEO\n22. Juna 2020. 22:41\nLjubovija, most na rijeci Ljuboviji, preko koga ide magistralni put Loznica Ljubovija Bajina Bašta Zlatibor i Jadran, danas oko 17 časova je pukao usljed velikih voda, koje su ga potkopale, rekao je za Novosti Milovan Kovačević, predsjednik Opštine Ljubovija.\nUzaludno je, kaže, trajala borba da se most sačuva ubacivanjem silnih količina kamena.Saobraćaj prema Bajinoj Bašti, odnosno Loznici u drugom pravcu odvija se kroz centar Ljubovije, poslije čega vozila izlaze na magistralu.\nKovačević ističe da je u opasnosti još šest mostova na rijeci Ljuboviji koja se uliva u Drinu samo nekoliko stotina metara od mjesta gdje je večeras prekinuta magistrala.\nTags: Ljubovija, poplave, srušen most\nStanivuković: I dalje sam kandidat za gradonačelnika Banjaluke, ali i Jelena je opcija\nŽivinice pod vodom, stanovnici u panici\nStojanoviću presudio auto-bombom! Identifikovan brutalni ubica, biće raspisana potjernica\n21. Septembra 2020. 16:31


Vučić: Znam šta će da nam predlože za KiM – biće to nešto što ne može da se prihvati - Sve o Srpskoj\n„NASTAVIĆEMO EVROPSKI PUT, ALI NE ODUSTAJEMO OD SARADNJE SA DOBRIM PRIJATELJIMA RUSIJOM I KINOM“\n„Uradiću što je najbolje za Srbiju, ali neću da prihvatim ono što bi bila sramota ili ponižavanje. Ti koji maštaju da će malo da podviknu, a da ćemo mi da priznamo nezavisnost (samoproglašenog) Kosova, malo su se prevarili“\nPREDSJEDNIK Srbije Aleksandar Vučić rekao je danas da će biti mnogo pritisaka u vezi s Kosovom i Metohijom, ali da će uraditi ono što je najbolje za Srbiju.\nVučić, koji je i predsjednik Srpske napredne stranke (SNS), rekao je na sjednici Glavnog odbora SNS-a da zna kako će izgledati prijedlog za pitanje Kosova i Metohije i da će Srbiji biti ponuđeno nešto što ne može da prihvati.\n„Uradiću što je najbolje za Srbiju, ali neću da prihvatim ono što bi bila sramota ili ponižavanje. Ti koji maštaju da će malo da podviknu, a da ćemo mi da priznamo nezavisnost (samoproglašenog) Kosova, malo su se prevarili“, poručio je Vučić.\nVučić je rekao da Srbija nikoga ne dira, ali hoće da čuva mir i njeno rukovodstvo jača zemlju i kupuje odbrambeno oružje, uključujući i ruski sistem „Pancir“.\nLider SNS je rekao da su s većinom koalicionih partnera završeni razgovori i ostaje da se završi tehnički posao.\nNapominjući da u tri grada – Boru, Zaječaru i Beogradu neće biti izbora na gradskom nivou, jer su tu bili vanredni izbori, Vučić je najavio da će u bar 12 ili 13 od 24 preostala grada SNS imati nove kandidate za gradonačelnike.\nTagoviAleksandar Vučić Kosovo i Metohija nezavisnost priznanje SNS Srbija Srpska napredna stranka


Kineski jezik – simultani prevod - BEPS Prevodi Kineski jezik simultani\nKineski jezik predstavlja posebno zahtevan zadatak kada je u pitanju simultani prevod u kabini. Razlog za to je pre svega veliki broj homonima u kineskom jeziku, zbog čega je recimo na kineskoj televiziji gotovo obavezno da se uz emisiju pušta i titl. Razumevanje kineskog jezika na nivou stručnih konferencija bez tekstualnog materijala je vrlo zahtevan zadatak koji iziskuje visoke profesionalce.\nKineski jezik je takođe zahtevan za simultani prevod i zbog konstrukcije rečenice koja često ima obrnut redosled u odnosu na srpski jezik. I za ovo je potreban vrsni poznavalac kako kineskog jezika tako i same tehnike simultanog prevoda.\nMi u SINO BEPS timu smo okupili nekolicinu simultanih prevodioca za kineski jezik koji već duži niz godina rade simultani prevod na najvišem državnom i privrednom nivou.\nSINO BEPS se može pohvaliti regionalnim prisustvom kada je simultani prevod kineskog jezika u pitanju. Osim u Srbiji, SINO BEPS tim za simultani prevod redovno radi i na konferencijama i sastancima u Bosni i Hercegovini, Hrvatskoj i Crnog Gori. Takođe, naši vrsni simultani prevodioci prevode u kabini i kineski jezik na engleski jezik i obrnuto, bez potrebe za relejnim jezikom.\nKontaktirajte nas kako biste se uverili da je SINO BEPS jedini istinski profesionalni i iskusni tim za kineski jezik u regionu.


Kasumović posjetio JU "Dom porodica" i JP "Vodovod i kanalizacija"\nKasumović posjetio JU “Dom porodica” i JP “Vodovod i kanalizacija”\nGradonačelnik Zenice, gdin Fuad Kasumović danas je u okviru svojih redovnih aktivnosti na praćenju stanja u javnim preduzećima i ustanovama, posjetio JU “Dom porodica” i Javno preduzeće “Vodovod i kanalizacija” d.o.o. Zenica. U razgovorima sa novoimenovanim direktorima Draženkom Subašić i Emirom Pašalićem, gradonačelnik se interesovao za stanja u ovim preduzećima čiji je osnivač Grad Zenica.\nKada je riječ o ustanovi “Dom porodica” u kojoj trenutno boravi 83 djece bez roditeljskog staranja, direktorica Subašić rekla je da se aktivnosti odvijaju prema planu. Ista je situacija i u kuhinji ove ustanove, gdje se pripremaju obroci koji se kroz projekat Gradske narodne kuhinje svakodnevno distribuiraju za socijalno najugroženije stanovnike.\n“Ovo je specifična ustanova prema kojoj moramo imati poseban senzibilitet. Njen rad i poslovanje trebaju biti transparentni i isključivo za dobrobit djece za čije se odrastanje brinemo”, poručio je gradonačelnik Kasumović.\nJavno preduzeće “Vodovod i kanalizacija” d.o.o. Zenica u proteklom je periodu opravdalo svoje postojanje, situacija u preduzeću je stabilna i direktor Pašalić upoznao je gradonačelnika i njegove saradnike sa planovima koji trebaju dodatno unaprijediti poslovanje “ViK-a”, sve u interesu građana Zenice.\n“Pred Vodovodom i kanalizacijom Zenica važni su milionski projekti koji za duži vremenski period trebaju riješiti vodosnabdijevanje grada i problem otpadnih voda. Sva domaćinstva na području Grada Zenica trebaju imati vodu za piće i regulisanu kanalizaciju i na tome ćemo raditi u narednom periodu. ViK ima kapacitete i kvalitetan menadžment da realizuje sve projekte”, nakon sastanka izjavio je Fuad Kasumović, gradonačelnik Zenice.


Vakcine protiv kovida ne slabe imuni sistem - Istinomer\nVakcine protiv kovida ne slabe imuni sistem\nTamara Tančić 17. 12. 2021.\nKiropraktičar iz Ilinoisa Nejtan Tomson uzburkao je atmosferu na društvenim mrežama svojim videom u kojem pokazuje medicinske nalaze pacijenata pre i posle vakcinacije. Prema njegovom tumačenju, krvni rezultati pokazuju da vakcine oslabljuju naš imuni sistem. To, međutim, nije tačno.\n“IMUNITET PADA posle svakog UŠPRICAVANJA….”\nTomson je rekao da je pratio analizu krvi pacijenta sa dijabetesom tipa 2 pre nego što ga je poslodavac naterao da se vakciniše protiv kovida 19.\nPrikazani rezultati pojavljuju se u “normalnom opsegu”.\nMeđutim, u narednim panelima, za koje je Tomson rekao da su prikupljeni nakon što je pacijent primio prvu i drugu dozu, brojevi su se promenili.\nNa primer, rezultati posle druge doze pokazuju da su pacijentovi granulociti – vrsta belih krvnih zrnaca koja sadrže proteine koji pomažu telu da se bori protiv bakterijskih infekcija – porasli sa 58,9 na 79,6. U međuvremenu, njegovi limfociti – bela krvna zrnca koja uključuju prirodne ćelije ubice i T i B ćelije za izgradnju imuniteta – pali su sa 33,8 na 13,8, pokazali su rezultati.\n“Njegov adaptivni imuni sistem je apsolutno pao”, zaključio je Tompson.\nViše medicinskih stručnjaka je na zahtev Politifacta pregledalo snimke ekrana laboratorijskih rezultata.\nZaključili su da su besmisleni bez uzimanja u obzir dodatnih informacija.\nU kliničkim ispitivanjima koja su pratila promene krvne slike vakcinisanih pacijenata nije primećeno da vakcine ikako utiču na slabljenje imunog sistema, istakli su stručnjaci.\n“Ove vrste promena (u laboratorijskom radu) dešavaju se često”, rekao je doktor Stenli Perlman, profesor mikrobiologije i imunologije na Univerzitetu u Ajovi.\n“Stvari se stalno menjaju, a da to nije mnogo važno. U nedostatku više informacija, ovi brojevi mi ništa ne znače.”\nDoktor Ameš Adalja, viši naučnik u Centru za zdravstvenu bezbednost Džons Hopkins, kaže da postoje razne varijacije koje se dešavaju kada merimo imuni sistem i da dolazi do nekih prirodnih fluktuacija.\n“Kao neko ko gleda CBC (kompletnu krvnu sliku) panele za pacijente po ceo dan, ovi brojevi nisu zabrinjavajući i ne predstavljaju slabljenje imunog sistema.”\nIstraživanja Centra za kontrolu i prevenciju bolesti (CDC) pokazuju da vakcine zapravo podstiču imuni odgovor tela.\nDoktor Pol Ofit, direktor Centra za edukaciju o vakcinama i lekar na Odeljenju za infektivne bolesti u Dečjoj bolnici u Filadelfiji, rekao je da sugestija da je imuni sistem oslabljen vakcinama protiv kovida 19 nije podržana podacima kliničkog ispitivanja, koje uključuje više hiljada ljudi.\n„Ovo nije primećeno ni u jednom od ispitivanja faze 3, gde su dobijene kompletne krvne slike.“\nRazličite vrste vakcina deluju na različite načine kako bi pružile zaštitu, ali je za sve zajedničko da nakon što ih pacijent primi, telu ostaje zaliha T-limfocita i B-limfocita koji pamte kako da se bore protiv određenog virusa u budućnosti, navodi Politifact.\nKako teoretičari zavera zloupotrebljavaju osetljive grupe i raspiruju strah?\nNataša Kilibarda 17. 12. 2021.\nTamara Tančić 5. 12. 2021.\nFacebook provere imuni sistem imunitet krvna slika vakcine


Preminuo Vladan Batić – Nadlanu.com\nPreminuo Vladan Batić\nObjavljeno 29. dec 2010. / 00:00:00\nBEOGRAD, 29. decembra 2010. (Beta) - Predsednik Demohrišćanske stranke Srbije, jedan od lidera nekadašnjeg DOS-a i poslanik u više saziva Skupštine Srbije Vladan Batić umro je u sredu u 61. godini, posle duge i teške bolesti.\nPoslanici su u sredu u Skupštini minutom ćutanja odali poštu Vladanu Batiću.\nBatić je rođen 27. jula 1949. godine u Obrenovcu, gde je završio osnovnu školu i gimnaziju. U Beogradu je na Pravnom fakultetu diplomirao 1972, magistrirao na Katedri za međunarodno pravo 1977. i na istoj katedri 1981. odbranio doktorsku disertaciju "Slobodne carinske zone sa stanovišta međunarodnog prava".\nPrvi put se politički angažovao u Demokratskoj stranci (DS) od njenog osnivanja 1990. Bio je član Glavnog i Izvršnog odbora i prvi predsednik Beogradskog odbora stranke. DS je napustio 1992. zbog njenog nepristupanja Demokratskom pokretu Srbije (DEPOS) i sa grupom istomišljenika učestvovao je u osnivanju Demokratske stranke Srbije (DŠ) u kojoj je bio potpredsednik.\nNarodni poslanik bio je u dva mandata u Narodnoj skupštini Srbije koja je konstituisana i raspuštena 1993. i od 1994. do 1997. kada je bio i zamenik predsednika Poslaničkog kluba DŠ-a.\nZa poslanika u Veću građana Skupštine SRJ, kao kandidat DOS-a izabran je na saveznim parlamentarnim izborima 24. septembra 2000. Od 24. januara 2001. do vanrednih parlamentarnih izbora u decembru 2003. bio je republički ministar pravde.\nPosle gubitka vlasti DOS-a, Batić je postao blizak liberalno orijentisanim krugovima. Sa Vesnom Pešić (Građanski savez Srbije) i Nenadon Čankom (Liga socijaldemokrata Vojvodine) predvodi Narodni pokret "Otpor". Bio je kandidat DHŠ-a na predsedničkim izborima u Srbiji 13. juna 2004.\nNEĆE MENE JEDNA SMEĆARKA UČITI REDU: Vladimir Tomović ponovo…


Od Pekinga do Njujorka za sat\nPredviđa se da će letelica moći da ostvari hipersoničnu brzinu od 4184 km/h, što je dvostruko brže od nekada najbržih supersoničnih putničkih aviona “konkord” i “tupoljev 144”. Ispitivanja na tlu će se okončati tokom 2023. godine, a nakon toga 2024. sledi i prvi probni let. Ako sve bude išlo po planu, test sa posadom se očekuje 2025. godine.\nVirtualna prezentacija kompanije “Space Transportation” prikazuje ukrcavanje putnika u avion spojen na trouglasta krila, slično paraglajderu, koja poseduju dva raketna “bustera”. Posle poletanja, avion se odvaja od krila i nastavlja suborbitalni let ka ciljnoj destinaciji, dok se krila samostalno sigurno spuštaju na Zemlju. Avion na cilju obavlja vertikalno sletanje, slično onom koje obavlja raketa “falcon 9” kompanije “SpaceX”. Kompanija “Space Transportation” je do avgusta prošle godine obezbedila 46,3 miliona dolara za svoj hipersonični avion, a nedavno je obavila testove svojih hipersoničnih vozila “tianksing 1” i “tianksing 2”. Zahvaljujući ovom projektu, budući let između Pekinga i Njujorka mogao bi da traje svega sat vremena.\nPrepoznavanje korisnika sa zaštitnom maskom\nPrepoznavanja korisnikovog lica je već uobičajena funkcija “pametnih” telefona - ona omogućava brzo otključavanje telefona pogledom, bez potrebe za upisivanjem koda, lozinke ili postavljanja prsta na senzor. Međutim, u novim okolnostima, kada korisnik često mora da nosi zaštitnu masku, uređaj ima mnogo veći problem prilikom identifikacije jer je najmanje polovina lica prekrivena.\nNova verzija Apple-ovog iOs-a poseduje unapređeni algoritam koji treba da omogući pouzdano prepoznavanje i u znatno otežanim uslovima. Osim samog otključavanja telefona, Face ID će, tokom nošenja maske, moći pouzdano da se koristi i prilikom potvrde finansijskih transakcija mobilnim uređajem, kao i za aktivaciranje aplikacija koje zahtevaju opciju prepoznavanja.\nBeta verzija operativnog sistema iOS15.4 koja je trenutno dostupna developerima već ima prilagođenu Face ID funkciju. Kada nova verzija iOS-a bude dostupna svima, korisnici će, pre korišćenja uređaja, morati da skeniraju svoje lice kada imaju zaštitnu masku na njemu. Stariji iPhone-i će Face ID sa novom opcijom dobiti preko update-ova tokom proleća - ali ne svi već samo modeli koji pripadaju jednoj od poslednje dve generacije Appleovih telefona: iPhone-ima 12 i 13.\nSolarni paneli i irigacioni kanali\nKalifornijska kompanija za vodosnabdevanje “Turlock Irrigation District” (TID) počela je sa postavljanjem solarnih panela iznad svojih otvorenih vodenih kanala. Time će biti ostvarena dvostruka korist: ukupna električna energija koja pomoću panela može da se stvori mogla bi da iznosi čak13 GW, dok bi istovremeno vodeni gubici usled visokih temperatura u toj oblasti bili daleko manji. Postavljanjem solarnih panela iznad irigacionih kanala, voda se održava hladnom, čime se smanjuje njeno isparavanje.\nProjekat TID-a je praktična realizacija projekta Nexus, koji razvijaju naučnici Univerziteta Kalifornia Mersed i Univerziteta Kalifornia Santa Kruz. Prema proračunima, pokrivanjem kalifornijskih vodenih kanala bi godišnje bilo sačuvano 63 milijarde galona vode! Takođe, energija koja bi bila stvorena pomoću solarnih panela činila bi šestinu ukupno proizvedene električne energije u Kaliforniji. Sačuvana voda bi bila iskorišćena za navodnjavanje više od 20.000 ha zemljišta, ili kao zaliha pitke vode koja je dovoljna da zadovolji potrebe dva miliona ljudi!\nSolarni paneli će biti pozicionirani iznad kanala pomoću visećih kablova, a efekat hlađenja koji će stvarati tekuća voda ispod njih sačuvaće efikasnost panela koja inače opada tokom veoma toplih dana.\nTID je već dobio 20 miliona dolara za dokazivanje efikasnosti svog koncepta, a planirana su i postrojenja za skladištenje energije koja bi bila aktivirana kao dopuna lokalnoj električnoj mreži u periodima kada generisana električna energija padne ispod optimalnih vrednosti. Kompletna realizacija projekta očekuje se tokom 2024. godine.\nNada u pokret\nNaučnici sa Univerziteta u Tel Avivu napravili su implantat koji pruža veliku nadu paralizovanim ljudima i koji će možda moći da im omogući da ponovo hodaju. Testiranje implantata je vršeno nad 15 miševa koji su prethodno bili nepokretni. Nakon ugradnje u njihovu kičmenu moždinu, 12 miševa je ponovo moglo da se kreće. Inače, jedna grupa miševa je bila paralizovana duži vremenski period, a druga kraći. U oba slučaja su rezultati bili veoma ohrabrujući. Uspeh kod mnogo ranije paralizovanih miševa iznosio je 80 posto, dok je uspeh kod miševa koji su skorije paralizovani bio potpun. Prilikom izrade implantata prvi put su korišćene i ljudske ćelije.\nIzraelski tim već pregovara sa Američkom agencijom za hranu i lekove (FDA) o kliničkim ispitivanjima. Ideja je da se prave personalizovani implanti prilikom čije izrade će biti korišćene ćelije osobe kojoj je implantat namenjen. Na taj način će biti smanjen rizik da organizam odbaci implantat.\nPostavljen rekord u količini energije\nUspešno korišćenje energije koja postoji u zvezdama je korak bliže stvarnosti zahvaljujući velikom uspehu istraživača „Joint European Torus”-a. JET je deo konzorcijuma “EUROfusion” koji okuplja 4800 naučnika iz cele Evrope. Tokom fuzionog eksperimenta u Oksfordširu (Velika Britanija), stvoreno je 59 megadžula toplotne energije, što je dvostruko više u odnosu na rekord iz 1997. godine kada je proizvedena energija od 21,7 megadžula. Tokom kontinualne impulsne fuzije vrele plazme, koja je trajala pet sekundi, svorena je energija ravna onoj koju oslobađa 14kg TNT eksploziva.\nU JET-u je smešten najveći operativni „tokamak“ na svetu - uređaj u obliku krofne u kome se plazma ili jonizujući gasovi zagrevaju do 150 miliona stepeni Celzijusa! Ekstremne temperature tih vrednosti omogućavaju atomskim jezgrima da se spoje u nove elemente pri čemu se oslobađa ogromna količina energije. Tokamak postiže temperature do 10 puta veće od onih u središtu Sunca, i ključna je ispitna stanica pre početka rada Međunarodnog termonuklearnog eksperimentalnog reaktora (ITER), jednog od najvećih internacionalnih naučnih projekata u istoriji. ITER se gradi na jugu Francuske, u saradnji Kine, Europske unije, Indije, Japana, Južne Koreje, Rusije i SAD-a. Koštaće više od 20 milijardi dolara, i treba da počne sa radom 2025. godine.\nProizvodnja energije fuzijom je veoma perspektivna pošto ne stvara efekat staklene bašte, a 1 kg fuzionog goriva ima oko 10 miliona puta više energije od 1 kg uglja, nafte ili gasa. Očekuje se da nuklearna fuzija u budućnosti postane najvažniji, čist i gotovo neograničen izvor energije. Za sada nije izvesno kada će fuziona energija biti spremna za komercijalnu upotrebu, ali neke procene kažu da bi se to moglo dogoditi za dve decenije.\nNovi ultrabrzi test\nTestovi polimerazne lančane reakcije (PCR) su prihvaćeni kao zlatni standard za otkrivanje i potvrđivanje prisustva virusa koji uzrokuje covid-19. Za dobijanje rezultata je međutim potrebno najmanje nekoliko sati.\nKineski naučnici su objavili da su razvili potpuno novi test koji za samo nekoliko minuta daje podjednako tačne i precizne rezultate kao klasičan PCR. Istraživači sa Univerzitet Fudan, u Šangaju, usavršili su poseban senzor, koji brzo i efikasno vrši mikroelektronsku analizu genetskog materijala iz briseva. Biosenzor za detekciju SARS-CoV-2 je ugrađen u statičnu i mobilnu varijantu uređaja za testiranje, i oba su tačno detektovala virus RNA za manje od četiri minuta.\nPrvo ispitivanje obuhvatalo je uzimanje uzoraka od 33 osobe u Šangaju koje su imale simptome koronavirusa, pri čemu su se paralelno vršili standardni PCR testovi. Rezultati dobijeni novim uređajima su pokazali "savršeno" podudaranje s PCR testovima.\nUspeh je potvrdilo i drugo testiranje nove metode na 54 uzorka, kojim su ispitani ljudi sa temperaturom koji nisu imali koronavirus: oni sa gripom i zdravi dobrovoljci. Takvi slučajevi nisu dali lažno pozitivne rezultate.\nIstraživači iz Fudana navode da se njihov uređaj za testiranje može koristiti za brzo testiranje u raznim situacijama: na aerodromima, u zdravstvenim ustanovama, čak i kod kuće.\nKina je među najvećim svetskim proizvođačima testova na koronavirus; samo u decembru izvezla je komplete za testiranje u vrednosti od 1,6 milijardi dolara.


Respiratori iz Rusije stigli do Gradiške - Akta.ba\n19.06.2020. 08:33 / Izvor: Glas Srpske\nRespiratori koji su kupljeni od sredstava prikupljenih tokom akcije “Respiratori za Srpsku” trenutno se nalaze na carinskom terminalu u Gradišci, gdje se prema riječima sekretara Gradske organizacije Crvenog krsta iz Bijeljine Perice Gligića, trenutno završava administrativna procedura.\n"Uspjeli smo da ih iz Rusije dovezemo do Gradiške gdje smo nažalost zaustavljeni dok se ne prikupe određeni papiri. Od petka se borimo sa birokratskim problemima iako smo mi po uredbi Savjeta ministara BiH ispoštovali svoj dio obaveza koji se odnose na to da prikupimo izjave od bolnica u RS-u da prihvataju ovu donaciju. Nadamo se da ćemo što skorije završiti svu potrebnu papirologiju kako bi se respiratori uručili zdravstvenim ustanovama", rekao je Gligić.\nPrema njegovim riječima, akciju su pokrenuli privrednici koji su sredstva za nabavku neophodnih respiratora uplaćivali na račun bijeljinskog Crvenog krsta, a kupljeno je ukupno 50 respiratora iz Rusije.\nBijeljina će, prema riječima Gligića, dobiti šest respiratora, dok će ostale bolnice u RS dobiti između šest i devet respiratora.\nRespiratori iz Rusije


Nacrt Zakona o utvrđivanju porekla imovine | Paragraf vesti\nPredlog zakona o utvrđivanju porekla imovine i posebnom porezu biće pred poslanicima Narodne skupštine Republike Srbije tokom tekućeg, prolećnog zasedanja, izjavila je ministarka pravde Nela Kuburović.\nKuburović je rekla da je Nacrt zakona o utvrđivanju porekla imovine i posebnom porezu, koji je od 8. marta na javnoj raspravi, primenjiv i da može da pruži rezultate u praksi, a da će tokom javne rasprave svi moći da se izjasne o predloženim rešenjima i možda ponude bolje.\nMinistarka je rekla da je na rešenju da se poreklo imovine preispituje od 1. januara 2007. godine insistirala Poreska uprava, koja od tog datuma raspolaže elektronskim bazama i elektronskim registrima prijava poreskih obveznika.\n"Ovo je jedna od otvorenih tema, spremni smo da razgovaramo, ako se ukaže da je neophodno da se taj period pomeri unazad, svakako ćemo to uraditi", rekla je Kuburović.\nMinistarka je odbacila kritike da su pojedine odredbe zakona neustavne, navodeći da u skladu sa Ustavom Republike Srbije ("Sl. glasnik RS", br. 98/2006) postoji mogućnost da pojedine odredbe zakona imaju retroaktivno dejstvo.\nOna je objasnila da je procedura usvajanja takvog zakona specifična, jer se Narodna skupština prilikom glasanja prvo izjasni da li prihvata retroaktivnost primene, a nakon toga prelazi na glasanje.\n"Onaj ko se poziva na to da je zakon neustavan, ne poznaje pravni poredak dovoljno, ni Ustav. Opšti javni interes omogućava i retroaktivnu primenu pojedinih odredaba zakona", rekla je Kuburović.\nOna je navela i da je Poreska uprava, ukoliko utvrdi da postoje indicije da je imovina stečena krivičnim delom, dužna da dostavi podatke nadležnom tužilaštvu.\nMinistarka kaže i da će Poreska uprava utvrđivati čija imovina će biti preispitana u toku jedne kalendarske godine, ali da će to raditi i na osnovu prijava građana, te istakla da će zakon biti jednak za sve građane.\n"Onaj ko nije sticao imovinu na zakonit način, treba da se plaši, onaj ko ne može da dokaže kako je stekao imovinu, treba da se plaši", rekla je Kuburović.\nMinistarka kaže da postoje različiti metodi preispitivanja imovine u zemljama EU, Srbija se opredelila za poreski sistem, kakav imaju Slovenija i Holandija, koji je, smatraju, najefikasniji i treba da deluje antikoruptivno.\n"Ako imate mogućnost da za nešto što nije stečeno zakonito oporezujete to lice sa 75 procenata vrednosti utvrđene imovine, verujem da se ta osoba u budućnosti neće opredeliti na takve korake, tako da smatram da na ovaj način delujemo i antikoruptivno", rekla je ministarka.\n"Ovaj zakon treba da bude kaznenog karaktera, niko nije izuzet. Ako se pozivate na članove porodice, i njihova imovina će biti preispitana ukoliko ukazuje na sumnju da imovina nije stečena na zakonit način", rekla je Kuburović.


PRIMORANI DA TUGUJU: Građanima Severne Koreje deset dana zabranjen smeh zbog obeležavanja godišnjice smrti Kim Džong Ila : Nadlanu.com\nFoto: AFP Português - Youtube/PrintScreen\nPRIMORANI DA TUGUJU: Građanima Severne Koreje deset dana zabranjen smeh zbog obeležavanja godišnjice smrti Kim Džong Ila\nObjavljeno 18. dec 2021. / 10:00:52\nPovodom obeležavanja 10. godišnjice smrti bivšeg vrhovnog vođe Severne Koreje Kim Džong Ila, Severnokorejcima je 10 dana zabranjeno da piju alkohol, kupuju namirnice, bave se slobodnim aktivnostima i da se smeju.\nZabrana smejanja je među nekoliko ograničenja nametnutih Severnokorejcima tokom desetodnevne žalosti povodom 10. godišnjice smrti Kim Džong Ila, potvrdio je stanovnik pograničnog grada Sinuiju za Radio Slobodna Azija.\nU periodu žalosti nikome neće biti dozvoljeno da obavlja čak ni pogrebne obrede ili službe, niti da slavi rođendane.\nSvako kršenje zabrane tokom desetodnevne žalosti imaće ozbiljne posledice, tvrdi stanovnik Sinuijua.\n- U prošlosti su mnogi ljudi koji su bili uhvaćeni da piju ili su bili pijani tokom žalosti hapšeni i tretirani kao kriminalci. Odvedeni su i nikada više nisu viđeni - rekao je neimenovani građanin.\nDrugi izvori čak tvrde da je policija slična pravila nametnula još početkom meseca kako bi obezbedila "primereno raspoloženje" za period žalosti.\nKim Džong Un obeležio godišnjicu smrti oca\nBivši lider Severne Koreje Kim Džong Il, otac sadašnjeg lidera Kim Džong Una, preminuo je 17. decembra 2011. godine od srčanog udara.\nDRUŽE MOJ, SAČUVAĆU TE: Andrija Milošević emotivnom porukom…\nGROB PREKRIVEN CVEĆEM: Jelena Karleuša posetila večnu kuću…\nMOJA LEPOTICA, MOJA VEČNA RANA: Jelena Karleuša oglasila se…\nGodišnjicu smrti svoga oca obeležio je i sam Kim Džong Un, prisustvujući sa najvišim državnim zvaničnicima ceremoniji u palati Kumsusan u glavnom gradu Pjongjangu, u kojoj su položena tela Kim Džong Ila i njegovog oca - osnivača Severne Koreje Kim Il Sunga.\nOdeven u crni kožni kaput, Kim Džong Un stajao je ispod velikog crvenog transparenta ukrašenog likom njegovog oca.\nIstovremeno, građani Severne Koreje širom zemlje su održavali komemoracije. Prinosili su cveće i odavali počast portretima i ogromnim bronzanim statuama i Kim Džong Ila i Kim Il Sunga na brdu Mansu u Pjongjangu. Čule su se sirene za vazdušni napad i sirene automobila.\n"Večno sunce partije i revolucije"\nDržavne novine objavile su tekstove u kojima se slavi Kim Džong Il i poziva na veće jedinstvo i lojalnost Kim Džon Unu, dok je državna televizija emitovala propagandne pesme i dokumentarne filmove o pokojnom lideru.\n- Veliki vođa i drug Kim Džong Il je uvek sa nama i on je večno sunce samopouzdanja naše partije i revolucije. Treba da uložimo sve napore da ojačamo naše jedinstvo tako što ćemo zajedno stajati uz uvaženog druga Kim Džong Una - piše glavni severnokorejski list "Rodong Sinmun" u uvodniku.\nPre nekoliko dana severnokorejski državni mediji objavili su, ne navodeći tačan datum smrti, da je preminuo i mlađi brat osnivača Severne Koreje Kim Il Sunga i nekadašnji drugi najmoćniji zvaničnik u zemlji Kim Jong Džu.\nTri generacije porodice Kim vladaju Severnom Korejom otkako je Kim Il Sung osnovao zemlju 1948. Kada je Kim Il Sung umro, 1994. godine, njegov najstariji sin Kim Džong Il, nasledio je vlast. Kim Džong Un je treći i najmlađi sin Kim Džong Ila i preuzeo je vlast nakon smrti svog oca 2011. godine.\ndani žalostigodišnjica smrtikim džong ilkim džong unkim il sungKim Jong Džukomemoracijaobeležavanje godišnjiceseverna korejazabrana


KOME PUNIMO DŽEPOVE: Nijedan od stotinu dobitnika Lotoa nikada nije viđen, gde su milioni! (VIDEO) | DNEVNE\nKOME PUNIMO DŽEPOVE: Nijedan od stotinu dobitnika Lotoa nikada nije viđen, gde su milioni! (VIDEO)\nPosle sinoćnog “incidenta” tokom izvlačenja “Loto” kombinacije, postavlja se pitanje na koji način su izvučene pobedničke kombinacije i gde je novac od premije završio s obzirom na to da su podaci o dobitnicima tajna\nKada pogodite svih sedam brojeva u igri na sreću “Loto”, postaćete bogat čovek. Međutim, tokom proteklih decenija Srbija nije saznala identitet gotovo nijednog srećnika koji je izvukao glavnu premiju i “preselio” se među milionere.\nS jedne strane, razumljivo je to da Srbi kriju identitet jer bi mogli lako da postanu meta kriminalaca i reketaša. Međutim, indikativno je to da se baš nijedan od dobitnika premije nije pojavio pred javnošću, što bi mu takođe donelo razne benefite.\nPosle sinoćnog “incidenta” tokom izvlačenja “Loto” kombinacije, kada je čitava nacija posumnjala da je igra nameštena ove sumnje još više su podgrejane. Postavlja se, naime, pitanje kako se izvlače pobedničke kombinacije i gde je novac od premije završio s obzirom na to da su podaci o dobitnicima tajna.\nSve što javnost sazna je informacija o tome gde je dobitna srećka uplaćena, tačnije grad dobitnika, ali nikada i njegov identitet.\nOve godine je pogođena sedmica vredna 2.5 miliona evra krajem aprila, a sve što smo saznali je da je srećni dobitnik iz Prijepolja. Javnost nikada nije saznala identitet dobitnika, uprkos tome što je reč o malom mestu u kom se, kako se kaže, svi poznaju.To je samo jedan od stotinu dobitnika sedmice tokom proteklih decenija, čije imenikada nije obelodanjeno.\nOd 2005. godine, od kada se u okviru Državne lutrije Srbije priređuje igra “Loto” tri najveća dobitka su bila:\nČak 4,8 miliona evra u martu 2010. isplaćeno je u Kanjiži. Uprkos naporima meštana i novinara da se sazna ko je “srećković”, nikada nismo saznali ko je dobitnik, iako je takođe reč o maloj sredini.\nPre devet godina, 3,2 miliona evra je u julu 2006. “otišlo” za Surčin, gde je je uplaćen dobitni listić. I ovoelativno malo beogradsko naselje takođe se pokazalo kao nemoguć teren za pronalaženje dobitnika pa javnost nikada nije saznala njegov identitet.\nU aprilu 2005, 3,9 miliona evra je pogodio dobitnik iz Stare Pazove. Dobitnik milionske premije, pogađate, nikada nije “peonađen”. Još stotinu dobitnika maksimalne premije dobijalo je sedmicu, makar je tako saopšteno. Posle sinoćnog krajnje sumnjivog izvlačenja postavlja se pitanje da li je iko dobio “sedmicu” na Lotou?\n1 Comment on "KOME PUNIMO DŽEPOVE: Nijedan od stotinu dobitnika Lotoa nikada nije viđen, gde su milioni! (VIDEO)"\nPetičar odlikaš | 2. August 2015. at 11:00 |\nObjaviti pod hitno sva imena dobitnika 7 u poslednjih 25 godina Tako će se otkloniti svaka sumnja. Ugraditi u pravila igre objavljivanje imena sretnog dobitnika kao svugde u svetu. Neka država brine o njihovoj bezbednosti. Na kraju krajeva taj koji dobije sedmicu kuppiće stan u nekom većem gradu i skloniti se dok se sve ne zaboravi.


BAČKA TOPOLA – SVAKI DESETI STANOVNIK KORISNIK SOCIJANE POMOĆI, SVAKI PEDESETI NA NARODNOM KAZANU – BT Public News\nPred odbornike Skupštine opštine Bačka Topola, danas je izneta zabrinjavajuća statistika. Prosečne plate zaposlenih u proseku su niže od republičkog proseka za 7.800 dinara (Bačka Topola 39.959- Srbija 47 893). Penzionera je 7600, dok u bačkotopolskoj opštini radi 7934 čoveka. Nezaposlenih je preko 2000. Gotovo 4000 je korisnika socijalne pomoći. Više od 1000 lica, u godini, je koristilo jednokratnu novčanu pomoć. Uz ovo i podatak, da pomoć, traže lica oko 40 godina, bez posla i mogućnosti da zarade na bilo koji način. Reč je o kategoriji, kojoj je u trenutku bilo-biti ili ne biti. Na narodnom kazanu, koji organizuje Crveni krst, više je od 600 ljudi I 170 dece obezbedjuje topli obrok\n“Narodna kuhinja radi od novembra do aprila. Naš zadatak je da u saradnji sa opštinom obezbedimo topli obok, za sve bez mogućnosti prehrane , tokom zimskih meseci. Lokalna samouprava u tu namenu izdvaja 3,4 miliona dinara a dobijamo i pomoć Crvenog krsta Srbije, u namirnicama. Za decu hranu obezbedjujemo preko lokalnih škola a za odrasle iz centrane kuhinje distribuiramo hranu, na nekoliko punktova u Bačkoj Topoli i gotovo sva naselja u opštini”-kaže Tibor Leštar, predsednik CK Bačke Topole.\nMiladin Nešić, lokalni zaštitnik prava i interesa gradjana, navodi da najveći broj problema, kada se radi o pravnoj pomoći, nastaje kao posledica, socijalno-ekonomskog stanja gradjana nastalih kao problem iz radnog odnosa ili penzisko invalidskog osiguranja.\nOdbornik, dr Peter Červenak objašnjava , da dugoročna “politika” privrednika bačkotopolske opštine, da isplaćuju “minimalac” stvara i generacije , kako zaposlenih tako i penyionera, koji nemaju dovoljno za goli život. Opšminje inspekciske organe da sivoj ekonomiji moraju stati na put jer se na taj način “fabrikuju” socijalni slučajevi, čak i medju onima koji rade.\nOdbornik, profesorRadovan Gardašević napominje da svake godine iz srednjih škola izlazi preko 100 kvalifikovanih srednjočkolaca. Tvrdi , na osnovu razgovora sa učenicima, 80 posto odlazi u inostranstvo, 10 posto odlazi na fakultet. Ukazuje, da problem nastaje kad onih preostalih 10 posto, nemaju gde da se zaposle. Apeluje na otvaranje fleksibilnih firmi , sa manjim brojem ljudi, koji će obezbediti egzistenciju, onima koji ostaju.\nZamerili su odbornici opštinskom Programu mera aktivne politike zapošljavanja, koji se sveo na javne radove, kao glavni izvor , novih radnih mesta. Lokalna samouprava inače je predvidela 7 miliona akcionim planom zapošljavanja.\nPrevious Previous post: BAČKA TOPOLA- UZBUNA, RAMPA ZA INOSTRANSTVO I DALJE OTVORENA\nNext Next post: PREVARENI BAČKOTOPOLČANI, TRAŽE ZAŠTITU, KADA PRETRPE ŠTETU


Datum objave: 06.02.2017 15:07 | Autor: PR služba Ministarstva prosvjete\nU sistemu obrazovanja se primjenjuju inkluzivni principi, prije svega pravo djeteta da odrasta u primarnoj porodici i da se školuje u okviru redovnog sistema. U skladu sa tim, saradnja sa centrima za socijalni rad vodi unapređenju prakse i kvaliteta inkluzivne prakse, obezbjeđenju podrške i razmjene za proces inkluzivne nastave i učenja, odnosno stvaranju uslova za sveukupnu socijalnu inkluziju.\nObuka „Unapređenje kvaliteta inkluzivnog obrazovanja“ je usmjerena na razumijevanje koncepta inkluzije kroz pregled istorijata i civilizacijskog odnosa prema drugačijima od sebe i nudi model za osiguranje pristupa, učešća i postignuća, putem razvoja mehanizma partnerstva i primjene.\nRazvoj inkluzivnog obrazovanja jedan je od definisanih prioriteta obrazovanja u Crnoj Gori. Strategija inkluzivnog obrazovanja (2014-2018) ima za cilj da djeci s posebnim obrazovnim potrebama omogući pristup obrazovanju, racionalno i operativno obezbijedi postizanje razvojnih i obrazovnih postignuća kroz individualizovanu, dodatnu podršku.


Aug 9, 2016 Microsoft\nStvaranje i negovanje uslova za razvoj preduzetništva u Srbiji jedan je od osnovnih postulata za dugoročan i održiv razvoj kompletne ekonomije. Jedan od programa za pružanje podrške i praktičnog znanja neophodnog za proces formiranja sopstvenog biznisa, nudi se kroz globalnu platformu Founder Institute-a, koji je prošle godine osnovao svoj ogranak u Srbiji.\nZahtevnost i efikasnost mentorskih kurseva ove organizacije bazirana je na standardima programa koji su na globalnom nivou doveli do formiranja više od 2.000 kompanija i otvaranja preko 15.000 novih radnih mesta, a činjenica da je u Srbiji prepoznat potencijal za njihovo sprovođenje potvrđuje kvalitet ideja i potencijal za intezivnijim razvojem preduzetništva i start up kompanija u našoj zemlji.\nKompanija Microsoft, i sama nastala kao start up projekat, kroz programe poput BizSpark-a takođe pruža podršku pojedincima i firmama da postignu više. Saradnja Microsoft-a i Founder Institute-a u tom kontekstu pruža dodatan podsticaj i neophodne alate novoosnovanim kompanijama, kako bi se njihovo poslovanje razvijalo u skladu sa zahtevima tržišta.\n„Talenat i dobra ideja jesu bitni za pokretanje biznisa, ali se pravi potencijal može razviti upornim radom i uz kvalitetnu podršku. BizSpark program u Srbiji je skromno započeo 2009. godine, sa dva ili tri start up-a, a danas ih u programu imamo više od 150. Ako smo uspeli da stvorimo toliko kompanija i hiljadu radnih mesta za sedam godina, mislim da smo postigli dosta, i da moramo nastaviti sa podrškom dobrim idejama”, rekao je Siniša Perović iz kompanije Microsoft u Srbiji.\nKraj prvog semestra programa Founder Institute-a zaokružen je događajem na kojem je osam uspešno osnovanih kompanija imalo prilike da se upozna sa investitorima zainteresovanim za njihove ideje, kao i da im detaljnije predstave svoje poslovne planove. Microsoft i Founder Institute od jeseni planiraju da nastave saradnju u novom semestru programa podrške preduzetnicima u Srbiji.


Pajtić: Investitori žele da pređu iz Rumunije u Vojvodinu | Autonomija\nPajtić: Investitori žele da pređu iz Rumunije u Vojvodinu\nSve više takvih fabrika koje su se preselile iz Rumunije u Vojvodinu\nPredsednik Vlade Vojvodine Bojan Pajtić izjavio je danas u Žitištu da postoji veliko interesovanje investitora koji posluju u rumunskom delu Banata da presele svoj kapital u Vojvodinu.\n„Oni žele da presele svoj kapital ovamo i da počnu da rade u našem Banatu, jer postoji niz komparativnih prednosti”, rekao je Pajtić.\nDodao je da je sve više takvih fabrika koje su se preselile iz Rumunije u Vojvodinu i naveo da je u proteklih mesec dana bio u tri fabrike u srednjem i južnom Banatu, koje su otvorili investitori koji su pre toga bili u Rumuniji.\nPajtić je naveo da u Vojvodni u ovom trenutku ima 29 preduzeća koja su lošim privatizacijama dovedena do ruba propast ali su spašene intervencijom države.\nOn je kazao da te kompanije, zahvaljujući državnoj intervenciji, sada posluju „izuzetno dobro” i kao primer naveo kompaniju „Agroživ” iz Žitišta.\nDodao je da će pokrajinske vlasti nastaviti da investiraju u svako novo radno mesto, nezavisno od toga da li se radi o domaćem ili stranom investitoru.\nPajtić je naveo da je u opštini Žitište otvoreno više od 150 novih radnih mesta kroz programe zapošljavanja.\nOn je rekao da pokrajinska vlada želi da pomogne svim opštinama da naprave industrijske zone, jer tako dobijaju priliku da se razvijaju i da privuku investitore.


Novi rekord aerodroma "Nikola Tesla" - Bizlife.rs\n11:32 Beograd, 01/04/2017\nU martu je na beogradskom aerodromu “Nikola Tesla” zabeleženo za taj mesec rekordnih 343.771 putnika, što je 10 odsto više nego u istom mesecu prošle godine.\nKako se navodi u saopštenju aerodroma, u martu ove godine broj poletanja i sletanja uvećan za tri odsto u odnosu na isti mesec prošle godine.\nU martu je zabeležena visoka opšta redovnost saobraćaja, a oko 93 odsto letova započeto je bez kašnjenja. Samo 1,1 odsto letova iz Beograda bilo je s takozvanim velikim kašnjenjem, “uz prosečno zakašnjenje od oko četiri minuta”.\nPotvrda uspešnosti je i 5. mesto među najboljim aerodromima u Istočnoj Evropi koje je beogradski aerodrom već treću godinu za redom zauzeo na ovogodišnjoj dodeli nagrada agencije “Skytrax”, specijalizovane za rejting u vazdušnom saobraćaju.


Nastavljena kontrola migranata u Sarajevu\n27 Septembra, 2018 Moj USK\nOpćinski sud u Sarajevu prihvatio je prijedlog Tužilaštva KS i odredio jednomjesečni pritvor dvojici migranata iz Maroka i Alžira koji su u nedjelju uhapšeni u Sarajevu zbog nedozvoljenog držanja oružja i eksplozivnih naprava, potvrdila je portparolka kantonalnog Tužilaštva Azra Bavčić.\n– Pritvor uhapšenim migrantima određen je zbog opasnosti od bjekstva, te da bi boravkom na slobodi mogli počiniti, odnosno ponoviti krivično djelo – kazala je Bavčić.\nPripadnici MUP KS u nedjelju su izvršili pretres stana koji su koristili uhapšeni migranti gdje je pronađena puška, četiri pištolja, jedan prigušivač i više od 100 metaka različitog kalibra. Prema tvrdnjama izbora iz MUP KS, migranti su kazali da su kupili oružje u Sarajevu s ciljem dalje preprodaje kako bi zaradili novac za odlazak iz BiH.\nU ponedjeljak je provedena akcija na području Sarajeva u kojoj su učestvovali pripadnici MUP KS, SIPA-e uz podršku OSA-e.\nKomesar MUP KS Mevludin Halilović kazao je da sarajevska policija nastavlja kontrolu područja gdje borave migranti, ali da im ne mogu i ne smiju ograničavati slobodu kretanja.\nOčevi poginule Ajle, Nađe i Lejle: Kako vrijeme odmiče, sve je teže\nUEFA odlučila koja zemlja će organizovat Evropsko prvenstvo 2024. godine


Najveća reforma obrazovnog sistema u martu, svaki učenik dobija broj: Od 1. septembra 10.000 digitalnih učionica\nKreće sa funkcionisanjem 10.000 digitalnih učionica\nU Srbiji će u martu naredne godine u potpunosti zaživeti Jedinstveni informacioni sistem prosvete (JISP) koji će državi prvi put omogućiti da ima potpuni pregled celokupnog toka obrazovanja učenika, od momenta upisa u osnovnu školu do trenutka kada završi srednje školovanje ili fakultet i dobije zaposlenje.\nJedinstveni informacioni sistem prosvete je najveća reforma srpskog obrazovnog sistema decenijama unazad, kaže predsednica Vlade Srbije Ana Brnabić koja za Tanjug objašnjava kako će sistem funkcionisati i koliku korist će od JISP-a imati privreda, građani i državni aparat.\nSa implementacijom JISP-a se praktično počelo u junu mesecu ove godine kada je krenuo elektronski upis u škole i fakultete samo uz ličnu kartu.\nU martu naredne godine biće završena prva faza ovog "projekta" a to podrazumeva da će svakom učeniku i studentu u Srbiji biti dodeljen Jedinstveni obrazovni broj (JOB).\nDodeljivanjem ovog broja, država će biti u mogućnosti da učenike i studente prati kroz njihovo dalje školovanje.\nUmrežavanjem niza podataka znaće se tačno iz kojih škola i lokalnih samouprava dolaze i kako teče proces njihovog školovanja i zapošljavanja, kaže premijerka.\n"Znaćemo takođe i koje škole su malo lošije, da vidimo zbog čega su lošije, da li zato što im fali oprema ili dodatna obuka ili podrška učiteljima, nastavnicima ili profesorima".\nPremijerka navodi i da od 1. septembra sigurno kreće sa funkcionisanjem 10.000 digitalnih učionica u 500 škola u zemlji, a čime je obuhvaćeno oko 200 hiljada đaka.\nOvaj projekat realizovan je u saradnji Ministarstva prosvete, Ministarstva trgovine, turizma i telekomunikacija zajedno sa Akademskom mrežom Srbije, Telekomom Srbije i Kancelarijom za informacione tehnologije i e-upravu.\nizvor: Tanug, agencije, foto: Pexels\nap vojvodina biznis ekonomija it Novi Sad obrazovanje posao srbija


12. decembar 2018. ČETVRTA SEDNICA PARLAMENTA PRIVREDNIKA PKS-PRIVREDNE KOMORE BEOGRADA\nNa četvrtoj sednici Parlamenta privrednika PKS-Privredne komore Beograda predstavljena su aktuelna privredna kretanja na teritoriji grada Beograda, program rada Privredne komore Beograda za 2019. godinu, izveštaj o pokrenutim i realizovanim zakonodavnim inicijativama.\nPredsednik Parlamenta PKS-Privredne komore Beograda, Miroljub Aleksić je istakao da je Privredna komora Srbije, kroz različite oblike, unapredila saradnju sa članovima Komore i uspostavila otvoreni dijalog privrede sa Vladom Republike Srbije. Privrednici imaju mogućnost da preko Komore upućuju sugestije i predloge za izmene ili dopune zakonske regulative i postavljaju pitanja koja se tiču njihovog poslovanja.\nPomoćnik gradonačelnika Beograda Andreja Mladenović je u obraćanju privrednicima glavnog grada naglasio da je do sada bilo mnogo primera kojima je dokazana saradnja na visokom nivou u organizaciji različitih manifestacija, susreta sa političkim i privrednim delegacijama iz okruženja i sa drugih kontinenata, i dodao da bi sa ovakvom praksom trebalo nastaviti i u budućnosti.\nMladenović je rekao da je od velikog značaja da Privredna komora Beograda, koja radi u okviru Privredne komore Srbije, aktivno funkcioniše u punom kapacitetu i da se ostvaruju zajednički planovi za poboljšanje privrede u Beogradu.\nOn je naglasio da je za nama godina koja uliva ozbiljnu nadu u smislu društvenog rasta, smanjenja nezaposlenosti i da se nada da će se taj trend nastaviti i u 2019. godini.\nAktuelna privredna kretanja na teritoriji grada Beograda pokazuju da je rast BDP Republike Srbije, prema preliminarnoj oceni RZS,u trećem kvartalu 2018. godine ostvario rast od 3,7% u odnosu na isti period 2017. godinu. Učešće beogradskog regiona zauzima vodeće mesto sa 39,8%. Beogradski region sa 1.007.000,00 dinara BDP‐a po glavi stanovnika, 66,8% veći percapita iznos u odnosu na republički nivo.\nUkupna spoljnotrgovinska robna razmena Republike Srbije u prvih 10 meseci 2018. godine je u dolarskom iznosu porasla za 18,3% u odnosu na isti period prethodne godine. Učešće Beogradskog regiona u ostvarenom izvozu j iznosilo 25,6%.\nUvoz za isti period u dolarskom iznosu je porastao za 20,8% u odnosu na isti period prethodne godine, od čega region glavnog grada učestvuje sa 46%. U tom periodu pokrivenost uvoza izvozom je 75,3% i manja je od pokrivenosti u istom periodu prethodne godine, kada je iznosila 79,0.\nPrema podacima NBS, u periodu januar-jun 2018. Godine, u Srbiji je ostvaren ukupan priliv stranih direktnih investicija od 1.327,2 miliona evra, što je za 12,1% više nego u istom periodu prethodne godine. Najviše ulaganja stranih direktnih investicija je usmereno na prerađivačku industriju (32,0%), finansijski sektor (27,6%), trgovinu (16,9%), građevinarstvo (10,4%) itd. Učešće ukupno ostvarenih investicija u Beogradu u tehničkoj strukturi ostvarenih ukupnih investicija u Republici Srbiji je 51,51% i to: učešće građevinskih radova 51,17%, zemljište 63,21%, domaća oprema 47,66%, uvozna oprema 51,60 %, ostalo 62,68%. Izazov će u narednom periodu biti održavanje trenda rasta BDP/a na nivou od 2018. godine, odnosno oko 4%.\nU tom cilju predstavljani plan aktivnosti Komore glavnog garda privrednici su ocenili kao veoma ambiciozan jer podrazumeva razvoj novih mehanizama koji će doprineti povećanju efikasnosti i efektivnosti rada.\nPrivredna komora Beograda će fokusirati svoje napore da postane „povezujući pin“ između privatnog sektora, instituta znanja, institucija javnog sektora i organizacija civilnog društva, kako bi razvila efikasan ekosistem i politiku za pružanje podrške u povezivanju ljudi, znanja i kapitala u kreiranju okruženja za odrzivi razvoj". Istaknuto je da su, iz ugla privrede, dva najvažnija faktora uspeha: razvoj ljudskog kapitala i ekosistema znanja i inovacija.\nU daljem toku sednice clanovi parlamenta su izneli i komentare, sugestije i predloge za unapredjenje komorskog sistema, kao i rezultate o inicijativama privrede u 2018 godini u cilju unapredjenja ambijenta poslovanjua i smanjnja opterecenja privrede.\nU drugom delu sednice koji je posvećen stručnim temama pokrenuta je inicijativa da se u narednom periodu posebno razmotri tema "Drvo kao strateška sirovina u funkciji razvoja drvoprerađivačke industrije sa aspekta dodate vrednosti". Kroz projekat PT&SCHE članovi Parlamenta su informisani o povoljnostima za zaposlene i poslodavce za kreiranje novih obrazovnih modela za studiranje uz rad (part-time) i studiranja kroz kratke cikluse (short cycle), a koji su uključeni u novi Zakon o visokom obrazovanju. Razvijeno je i pet pilot programa za studiranje uz radi i/ili kroz kratke cikluse. Takođe su privrednici pozvani da se aktivno uključe u kreiranje programa i novih modela visokoškolskog obrazovanja.


Paunović: Redovno praćenje sprovođenja aktivnosti iz Akcionog plana za manjine - Minority News\nOtvarajući sastanak povodom predstavljanja Drugog izveštaja o sprovođenju Akcionog plana za ostvarivanje prava nacionalnih manjina za III i IV kvartal 2016. godine, direktorka vladine Kancelarije za ljudska i manjinska prava Suzana Paunović istakla je danas da se redovno prati sprovođenje aktivnosti iz Akcionog plana za ostvarivanje prava nacionalnih manjina.\nPaunović je ocenila da se stvara jasna slika o sprovođenju aktivnosti svakog pojedinačnog nosioca i njegov doprinos u realizaciji aktivnosti.\nPrema njenim rečima, 67% dospelih aktivnosti za ovaj izveštajni period je realizovano ili se uspešno realizuje.\nPaunović je podsetila da je Kancelarija u novembru i decembru 2016. godine, uz podršku Tvinig projekta IPA 2012, završila obuke za osobe zadužene za praćenje realizacije aktivnosti iz Akcionog plana i njihove zamenike ( njih 63), kao i da je organizovana posebna obuka za predstavnike nacionalnih saveta nacionalnih manjina koji učestvuju u procesu izveštavanja.\nU narednom periodu Kancelarija će se usredsrediti na dalje unapređenje sistema praćenja Akcionog plana, zaključila je Paunović, ističući da će se nastaviti sa podrškom svim osobama koje učestvuju u procesu izveštavanja, radi boljeg unapređenja njihovog rada i međusobne saradnje.\nOsvrćući se na prethodni ciklus izveštavanja, a u cilju dostupnosti ovog značajnog dokumenta, Paunović je istakla da je Prvi izveštaj o sprovođenju Akcionog plana preveden na 11 jezika nacionalnih manjina koji su, pored srpskog jezika, u službenoj upotrebi u Republici Srbiji i to na albanski, bosanski, bugarski, mađarski, makedonski, rumunski, rusinski, slovački, hrvatski, crnogorski i češki jezik. Kancelarija za ljudska i manjinska prava Prvi izveštaj prevodi i na engleski jezik.\nSastanku su prisustvovali predstavnici državnih organa i institucija, međunarodnih organizacija, organizacija civilnog društva, nacionalnih saveta nacionalnih manjina, kao i predstavnici medija.\nOznake:\tDrugi izveštaj o sprovođenju Akcionog plana za ostvarivanje prava nacionalnih manjina, Kancelarija za ljudska i manjinska prava, Suzana Paunović


Kon: Situacija kritična, svakako se zakasnelo sa merama – Otvoreno\nPočetna Vesti Kon: Situacija kritična, svakako se zakasnelo sa merama\nEpidemiolog Predrag Kon izjavio je u Danu uživo na N1 da je situacija u vezi sa koronavirusom kritična, “čak na nekim mestima katastrofalna”, zbog smeštaja pacijenata. Ističe da se “svakako zakasnilo sa merama”, jer je još od 6. novembra medicinski deo Kriznog štaba predlagao restriktivnije mere, ali da sa druge strane postoji ozbiljna argumentacija, u vezi sa ekonomskim aspektom mera. Na pitanje kada će se videti posledice toga što se nisu poštovale epidemiološke mere tokom sahrane patrijarha, Kon je rekao – počeće za otprilike oko sedam dana.\n“Katastrofalno znači da vi praktično nemate u ovoj situaciji gde da smestite ljude… Katastrofalno je i što se neprekidno povećava kako broj umrlih, tako i registrovanih obolelih. Beograd se tu malo izdvaja. Rano je još govoriti o sigurnom zaravnjenju, ali do nekog zaravnjenja je došlo”, rekao je Kon u Danu uživo.\nNa pitanje da li se zakasnilo sa merama kao što to smatraju Ujedinjeni protiv kovida, on ističe da se “svakako zakasnilo, to ja tvrdim”.\n“Još od 6. novembra medicinski deo Kriznog štaba je predlagao restriktivnije mere. S druge strane postoji ozbiljna argumentacija u vezi sa ekonomskim aspektom… Kada se neke mere ne prihvate od strane celog Kriznog štaba, to je jednostavno tako, svako nosi svoj deo odgovornosti”, kaže Kon.\n“Jasno je da se situacija ipak nije razumela dovoljno. Od jula meseca je počela priča o kontrolisanju donetih mera. Prvo je bilo da će da se sprovodi, pa je rečeno da je nesprovodivo, pa je morao da se menja zakon…”, dodaje on.\n“Tražili smo zatvaranje, ne u 18.00, već u 17 časova, sa mnogo masovnijim zatvaranjem”, ističe Kon.\n“Ali, treba shvatiti da su argumenti na to isto tako veoma jaki argumenti, vezani su za ekonomski aspekt. Imate ogroman broj ljudi koji bi trebalo da potpuno budu izbačeni iz poslovnih mogućnosti rada”, navodi Kon.\nNa pitanje zašto više nema konferencija za novinare posle sednica Kriznog štaba, kaže da to nije pitanje za njega, “jednostavno ne znam da vam odgovorim”, naglašavajući da su svi medicinski članovi štaba veoma angažovani tokom epidemije.\nNa pitanje kada će se videti posledice nepridržavanja epidemioloških mera tokom sahrane, Kon je rekao – počeće otprilike za oko sedam dana da se vide. “Iskreno se nadam, videlo se na prenosu, a ne znam koliko je to bilo masovno, ako je bilo ono što smo videli… Jasno je da je bilo nekog truda, pokušaja i zvaničnog obraćanja SPC da se ne ulazi bez maske, da se ne radi ono što je rađeno, dakle nekog zvaničnog obraćanja je bilo”, rekao je i dodao da je bilo nepoštovanja mera i da će biti posledica i da ih već ima.\nNa pitanje koliko je zdravstvenih radnika obolelo, kaže da je čuo nešto malo manje od 2.000, ali onih ukupno zaposlenih u zdravstvu, a oko 1.500 zdravstvenih radnika. Jako je prenapregnuto i vrlo je teško, to je veliki udarac, naveo je i istakao da medicinari daju i više nego što je moguće.\nMere će dati rezultat, istina to neće ići baš tako brzo, trebaće neko vreme, naveo je i dodao: “Svi očekujemo da će u decembru biti nešto lakše i nešto bolje”. Kapaciteti će se ozbiljno proširiti sa ovom bolnicom (u Batajnici), ali ne treba da se zavaravamo jer sam broj zaposlenih u zdravstvu se neće povećati sa tom bolnicom, a iscrpljivanje zdravstvenih radnika će se nastaviti, podvukao je gost N1.\nOn je istakao kao krajnje ozbiljnu situaciju i to što će biti indirektnih smrti zbog kovid epidemije.\nAko bude neophodno, kaže, biće i novih mera koje podrazumevaju dalja zatvaranja, ali navodi i to da ima prvih pokazatelja da se u Beogradu zaražavanje usporava, pa se nada da će postojeće mere dati rezultate.\nLudilo! Trudnice na minusu čekaju ispred Narodnog fronta\nponedeljak, 11. januara 2021 : 09:14


Faktor | Vlada FBiH odobrila preusmjeravanje 6,6 miliona KM za subvencije doprinosa\nObjavljeno: 09.07.2020. u 14:11\nFederalna vlada odobrila je na današnjoj sjednici u Sarajevu prenamjenu i prijenos sredstava u visini od 6.620.489,62 KM s posebnih namjenskih transakcijskih računa, i to s računa "Povrat uplate po osnovu plaćanja PDV-a na revolving osnovi" u iznosu od 4.785.389,94 KM i računa ESCROW u iznosu od 1.835.099,68 KM.\nOdobrena sredstva bit će prenesena na transakcijski račun Federalnog ministarstva finansija otvoren kod Union banke Sarajevo, a nakon prijenosa sredstava će ovi transakcijski računi biti zatvoreni.\nOva sredstva će biti korištena za subvencioniranje doprinosa za obavezna osiguranja iz propisa o doprinosima u skladu s članom 4. Zakona o ublažavanju negativnih ekonomskih posljedica.\nVlada FBiHsanacija posljedicakoronavirus


Muzika devedesetih kao tema za još jedno uspešno Disko veče u Kikindi – TV Kikinda\nDisko ritam devedesetih, koji se sinoć čuo iz SC „Jezero“ okupio je generaciju rođenih šezdesetih i sedamdesetih, a i one malo mlađe da uz stare hitove, nekada vrlo rado slušane u diskotekama Akvarel, Kameleon ili Lun opet zaigraju.\nTapiri, Đogani, Mobi Dik, Knez i plejada ondašnjih rado slušanih hit mejkera opet je izvela stare disko plesače da pokažu da su još u formi.\nJoš jedno veče uspešno organizovano od strane Odseka za poslove razvoja grada, a u okviru Kikindskog leta oduševilo je sugrađane, koji su u broju koji je gotovo premašio disko veče Delfin, igrali u ritmu disko hitova devedesetih. Kako je ispred Odseka za poslove razvoja grada objasnila Olivera Marinkov, osluškivali su šta sugrađani žele, te se rodila ideja da se organizuje još jedno disko veče:\n-Ovo je prvi put da u okviru Kikindskog leta organizujemo Disko veče devedesetih. Prošle nedelje smo bili svedoci dobre atmosfere, koja je ovde vladala. Slušali smo šta je ono što bi sugrađane takođe oduševilo, onu mlađu generaciju i eto, još jedne Disko večeri. Velika posećenost govori u prilog tome da nismo pogrešili i da ovakve večeri imaju pravog odjeka.\nOvoga puta, za mix pultom u pravom DJ maniru, pley listu je pripremao Ivan Stojković, koji se pre dvadesetak godina već okušao na mestu odakle se ispunjavaju muzičke želje:\n-U svoje vreme sam slušao ovu muziku, bavio sam se tim. Evo, prošlo je dosta godina, ali još uvek je sve ovo prava stvar. Ova muzika je ipak imala dušu, u odnosu na ove sada ritmove. Imala je neku svoju priču, ljubav tragediju i ritam koji ljulja.\nBrojka od oko 800 sugrađana, koji su se momčili i devojčili pre dvadesetak godina, dokaz je da su ovakve večeri pun pogodak.\nA u centru zbivanja svakako da su i ovoga puta bili pravi majstori brejk ili nekog drugog densa, koji jednom naučene korake, uvek pamte. Bačena rukavica generaciji „Disko Delfin“ kada je posećenost disko večeri u pitanju, nagoveštava da će morati već sledećeg avgusta da dokaže da li je Kikinda više volela muziku osamdesetih ili devedesetih.\nZa tu priliku i DJ-evi će imati pune ruke posla da naprave pley listu, sa “novim starim hitovima”. Sve u svemu još jedna odlična ocena organizatorima, koji možda sledeće godine organizuju i rok veče za onu “generaciju između”, koja je volela malo tvrđi zvuk poput Azre, Smaka, Skloništea, ili Metalike, AC/DC, Led Zepelina, ili grupe ZZ top.\n17 avgusta, 2019 Rubin Rubin\n← Desino Papagaj cveće na kikindskoj pijaci… Dečiji folklorni ansambl i pevačka grupa “Gusala” najbolji izvođači na festivalu u Bugarskoj →


Bela Torn: 'Dizni vrši veliki pritisak'\nIzvor: B92, 25.Feb.2021, 22:47\nBela Torn je sada poznata po svom OnlyFans profilu, ali ranije je bila poznata zvezda serije "Shake it Up" Diznijevog kanala, a u poslednjem intervjuu otkriva da je kompanija vršila pritisak na nju da održava "čist" imidž.\nGlumica i pevačica, rekla je da je kao dete osećala veliki stres tokom svog rada na ovoj seriji.\n"Mislim da je Dizni tu pogrešio, hteo je da sva 'njihova' deca budu savršena", rekla je Torn, te dodala:\n"Uvek mi je teško padalo da >> Pročitaj celu vest na sajtu B92 << održavam taj imidž, jer ja nisam takva osoba. Klinci koji gledaju seriju ne treba da vide savršene ljude, potrebno je da vide stvarne ljude i različitost".\nSada, sa 23 godine, Torn se odvojila od Dizni imidža, te govori o svojoj poeziji, seksualnosti, iskustvu sa zlostavljanjem, i njeni obožavatelji lepo reaguju na to.\n"Sada mi ne prilaze sa rečima - super si u ovom filmu, već mi kažu da su pročitali moju knjigu i da su se povezali sa njom", rekla je ona.


Srbija nije uverena da su sankcije protiv Rusije pravi odgovor u ovom trenutku, a mi jasno dajemo do znanja Srbiji koja će biti cena ako zemlja bude na pogrešnoj strani sukoba, izjavio je Mihael Zibert, generalni direktor u Evropskoj službi za spoljne poslove, zadužen za odnose sa Rusijom i istočnim partnerstvom.\nOve navode je Zibert izneo na raspravi na Spoljnopolitčkom komitetu Evropskog parlamenta posvećenoj ratu u Ukrajini, odgovarajući na pitanje poslanika EP “koje će biti posledice po Srbiju zbog odbijanja da uvede sankcije Rusiji”.\nSrbija je, pored Belorusije, jedina država u Evropi koja nije uvela sankcije Rusiji. Kao zemlja kandidat za punopravno članstvo u EU, od nje se očekuje da uskladi spoljnu politiku sa evropskim politikama.\nPritisak na Srbiju je ojačan u proteklim nedeljama kada je EU uvela niz restriktivnih mera proitv Rusije zbog agresije na Ukrajinu.\nGrupa zastupnika Evropskog Parlamenta je već zatražila od Evropske komisije privremeno zamrzavanje pregovora o pristupanju EU sa Vladom Srbije i uskraćivanje finansijske podrške.


Naime, vezni fudbaler "gordog albiona" Fil Foden mogao bi da propusti finalnu utakmicu na EURO 2020 zbog povrede stopala.\nSelektor Engleske Garet Sautgejt rekao je danas da je povreda "prilično mala", ali da Foden nije siguran za nastup na utakmici sa Italijom.\nFudbaleri Engleske i Italije igraće sutra od 21 čas na londonskom Vembliju finale Evropskog prvenstva.\nPrvotimac Mančester sitija je propustio današnji trening reprezentacije, a do sada je odigrao dve utakmice kao starter u grupnoj fazi Evropskog prvenstva, da bi zatim u igru ušao u produžetku polufinalnog meča protiv Danske, preneo je "Kurir".\nFoden je do sada ubeležio tri nastupa na Evropskom prvenstvu, od kojih je počeo dva u grupnoj fazi protiv Škotske i Hrvatske. Protiv Češke je izostavljen iz tima, a sa klupe je gledao mečeve protiv Nemačke i Ukrajine.


Vuk Jeremić novi predsednik Teniskog saveza - Bizlife.rs\nVuk Jeremić novi predsednik Teniskog saveza\n20:10 Beograd, 24/11/2011\nMinistar spoljnih poslova Srbije Vuk Jeremić izabran je večeras za predsednika Teniskog saveza Srbije, a na toj funkciji zamenio je Slobodana Živojinovića.\nNa večeras održanoj vanrednoj Skupštini nacionalnog saveza Živojinović je podneo ostavku, koja je usvojena, a potom je Jeremić jednoglasno izabran za novog predsednika.\nNa predlog Jeremića, za potpredsednika Teniskog saveza Srbije izabran je dosadašnji direktor Otvorenog prvenstva Srbije Goran Đoković.\n“Ovde nema poraženih, već samo pobednika. Vreme podela je iza nas i pred nama je vreme sloge i jedinstva, Ovo bi trebalo da bude i snažna poruka celoj zemlji da nije nemoguće da se Srbi slože”, rekao je posle izbora Jeremić.\nTenis jedan od najvažnijih državnih resursa”\nJeremić je izjavio da će kao predsednik Teniskog saveza Srbije učiniti sve da naša zemlja ostane među svetskim teniskim velesilama.\n“Pokušaću da kroz aktivan i energičan angažman učinim sve da zadržimo prvo mesto Srbije u svetu”, rekao je Jeremić na vanrednoj Skupštini TSS održanoj u beogradskom hotelu “Hajat”, gde je preuzeo čelnu funkciju TSS od dosadašnjeg predsednika Slobodana Živojinovića.\nNovi čelnik srpskog tenisa istakao je da našim vrhunskim igračima “dugujemo veliku zahvalnost” za mesto koje trenutno Srbija zauzima u svetskom “belom sportu”. Jeremić je naglasio da mu je privilegija i čast što je izabran za prvog čoveka TSS.\n“Uloga predsednika TSS je privilegija s obzirom na to kakvu ulogu tenis ima u današnjem društvenom životu zemlje”, rekao je Jeremić.\n“Tenis je jedan od najvažnijih državnih resursa zbog imidža koji je doneo našoj zemlji”, rekao je Jeremić.


NEOČEKIVANO? Pogledajte mapu Evrope urađenu... | Skandalozno\nNEOČEKIVANO? Pogledajte mapu Evrope urađenu na osnovu sličnost DNK među stanovnicima\nfoto: Brilliant Maps\nDa li ste ikad bili u nekoj stranoj zemlji i osećali se kao kod kuće? Mapa Evrope (i bliže okoline) urađena na osnovu sličnost DNK među stanovnicima pokazuje ko su nam zaista “braća”, a s kim nismo baš “blizak rod”.\nMapa koju vidite pokazuje kako bi granice izgledale da su iscrtane na osnovu DNK, odnosno dominatne Y-DNK haplogrupe (umesto po nacionalnom ključu).\nZanimljivo, iz ovoga je jasno da Slovenci, definitivno, ne pripadaju Balkanu, nego su, sa Poljacima, Česima, Slovacima i drugima pripadnici “ruske” haplogrupe. Albanci i Bugari su braća sa severnoj Afrikom, Jermeni su predstavnici zapadne Evrope na krajnjem istoku kontinenta, Gruzija je svet za sebe…\nDa li u sebi nosite vanzemaljsku DNK?\nTurci i Grci – genetski su (sa Azerbejdžanom i Izraelom) najbliži po haplogrupama, Letonci su “braća” Rusa, a Finci, Litvanci i Estonci su rod rođeni.\nEvo i nekih osnovnih informacija o svakoj haplogrupi:\nHaplogrupa R1b: Ovo je dominantna linija u zapadnoj Evropi, kao i u nekim delovima Rusije (Baškiri) i centralne Afrike (Čad i Kamerun). Prisutna je i u manjoj količini u istočnoj Evropi, centralnoj Aziji i delovima severne Afrike i centralne Azije.\nHaplogrupa R1a: Obuhvata veliki region Evroazije, pruža se od Skandinavije, preko centralne Evrope, istočnog Sibira do južne Azije.\nHaplogrupa N: Rasprostranjena je u severnom delu Evroazije, a viđa se i u drugim delovima, kao što su jugoistočna Azija, Pacifička ostrva, jugozapadna Azija i južna Evropa.\nHaplogrupa I1: Najviše je rasprostranjena u Švedskoj i Finskoj. Takođe, veima je zastupljena u Danskoj i Norveškoj.\nHaplogrupa I2: “Naša” haplogrupa – maksimalno je rasprostranjena u Dinaridima i na centralnom i zapadnom Balkanu. U okviru ove grupe su najviši muškarci na svetu, čija prosečna visina je 185 cm. Kao što vidimo, “prava braća” su nam Hrvati, stanovnici Bosne i Hercegovine, Crnogorci, Makedonci i Rumuni.\nHaplogrupa J1: Nalazi se u oblastima na Bliskom Istoku, delovima Kavkaza, Sudana i Etiopije. Takođe je ima u severnoj Africi, južnoj Evropi i među Jevrejima, pogotovo onima sa prezimenom Koen. Ponegde se nalazi i u delovima Evrope, u centralnoj Aziji i Indijskom potkontinentu.\nHaplogrupa J2: Nalazi se u zapadnoj Aziji, centralnoj i južnoj Aziji, Evropi i severnoj Africi, ali obično se povezuje sa severozapadnom Azijom. Veruje se da je J2 haplogrupa potekla između Kavkaza, Mesopotamije i Levanta.\nHaplogrupa E: Pripadnici ove grupe žive najviše u Africi, a u Evropi su na području Albanije i Bugarske. Ima ih na severu, istoku i u centru afričkog kontinenta, kao i donekle na zapadu Afrike.\nHaplogrupa G: Najviše pripadnika ove grupe ima u Gruziji. Ima je u velikim količinama i među drugim nacijama na Kavkazu. Takođe, nalazi se donekle i u delovima Evrope, južne i centralne Azije i severne Afrike.\n(Skandalozno.rs, Izvor: espreso.rs/Brilliant Maps)\nBudite prvi sa komentarom na članku "NEOČEKIVANO? Pogledajte mapu Evrope urađenu na osnovu sličnost DNK među stanovnicima"


Konferencija Moj poslanik - Moj poslanik\nU subotu 27. marta 2021. godine u organizaciji OCD ’’Proaktiv’’ i platforme ’’Moj poslanik’’ održana je II nacionalna Konferencija ’’Moj poslanik’’, na temu učešća građana u procesu donošenja odluka, zastupljenosti poslanika iz regiona južne Srbije, Istočne Srbije, Rasinskog i Raškog okruga, kao i učešćca mladih u radu parlamenta. Usled važečih antiepidemijskih mera u Srbiji, Konferencija je održana u online formatu sa direktnim prenosom na online kanalima komunikacije putem livestream-a.\nCilj konferencije je nastavak dijaloga o prostoru za unapređenje učešća građana u donošenju odluka, temi koju je veliki broj građana prepoznao kao važnu, kao i o jačanju saradnje između izabranih predstavnika u parlamentu i građanskog društva, koja je od velike važnosti za dalji razvoj i unapređenje demokratskih procesa u Srbiji. Na samom početku Konferencije, predstavljeni su rezultati u svim regionima o radu platforme u protekloj godini, I tom prilikom podeljene su sve informacije koje nisu dovoljno zastupljene u medijima a tiču se uključivanja svih građana u procesu donošenja odluka.\nU daljem radu Konferencije održane su dve panel diskusije. Tema prve panel diskusije bila je Kako poslanici predstavljaju svoje regione kroz komunikaciju sa građanima? Mogući modeli unapređenja a govornici na ovim panelima bili su narodna poslanica Sanja Jefić Branković, Lidija Radulović iz Beogradskog fonda za političku izuzetnost i Milan Zirojević iz Nacionalne koalicije za decentralizaciju. U okviru drugog panela, na temu Moj mladi poslanik – Uloga mladih poslanika u parlamentu govorili su Stefan Đorđević iz Krovne organizacije mladih Srbije, Miloš Bošković bivši narodni poslanik i Uroš Živković iz Nacionalnog Saveta za mlade.\nU završnom delu programa Konferencije, dodeljene su nagrade za najaktivnije poslanike i to narodnom poslaniku Miliji Miletiću kao najaktivnijem poslaniku iz Južne Srbije a kao najaktivniji poslanik iz Raškog Upravnog okruga, nagradu je dobio i putem video poruke učesnicima i javnosti se obratio narodni poslanik Enis Imamović. Nagrade će naknadno biti dodeljene i narodnim poslanicima Zoranu Tomiću iz Rasinskog Upravnog okruga i Mladenu Boškoviću iz regiona istočna Srbija koji su bili sprečeni da prisustvuju Konferenciji.\nU okviru projekta Moj Poslanik, drugu u nizu akcija, Edukativni centar –…\nRegionalne posete platforme Moj poslanik\nU okviru projekta Moj poslanik pokazali smo da sistem praćenja rada poslanika…


source.ba | Na novim 'crnim listama' ljudi bliski Dodiku i pojedinci iz Srbije\nMilorad Dodik: Centri iz Sarajeva, Podgorice i Prištine pokušavaju da destabilizuju RS i Srbiju\nKöster: Sankcije Dodiku i pristalicama\nPrije nego što nečije ime osvane na crnoj listi, američka administracija ga uredno obavijesti o tome. Kako za "Blic" navodi jedan diplomata upućen u ovaj proces, takve osobe najprije dobijaju pismo u kojem se navode razlozi zašto se stavlja pod sankcije.\n- Osoba ima priliku da se odbrani. Da dostavi dokumentaciju koja govori u njegov prilog i demantuje navode protiv njega. Ukoliko se ustanovi da navodi za stavljanje na crnu listu nisu opravdani ili podliježu sumnji, to lice se ne neće naći pod sankcijama - tvrdi sagovornik "Blica".\nCrna lista uvijek sadrži imena pojedinaca, najčešće iz svijeta biznisa, za koje Vašington smatra da su nezakonito poslovali ili kršili ljudska prava međutim, ali sve to u suštini ima šire značenje. Sankcije jesu usmjerene protiv pojedinca, ali su najčešće vid pritiska ili poruka određenim političarima i određenim političkim strukturama. Biznismeni, političari, ali i njihovi članovi porodica i bliski ljudi, koji se takođe mogu naći na crnoj listi, nemaju pravo ulaska u SAD, zamrzava im se imovina na tom prostoru, ukoliko je imaju, dok američke firme imaju zabranu poslovanja s njima.\nNa stotine agenata skuplja informacije Američko Ministarstvo finansija, na čijoj se internet prezentaciji objavljuju ove crne liste, nikad nije javno saopštilo kako dolazi do podataka o pojedincima protiv kojih uvodi sankcije.\nTagovi: SankcijeDodikCrna listaSrbijaRSBiHRepublika Srpska


Gradski prevoz na dnevnom redu: Danas sednica Kriznog štaba Beograda - 23.11.2020, Sputnik Srbija\nGradonačelnik Beograda Zoran Radojičić najavio je da će danas biti održana sednicu Kriznog štaba Grada Beograda, na kojoj će posebno biti razmatrano pitanje... 23.11.2020, Sputnik Srbija\n07:13 23.11.2020 (Osveženo: 22:42 03.08.2021)\n© REUTERS / MARKO DJURICAMeđugradski autobus polazi sa autobuske stanice u doba pandemije virusa korona\nRadojičić je juče upozorio da je epidemiološka situacija izuzetno ozbiljna, posebno u Beogradu, i pozvao je na solidarnost u uslovima kada nas, kako je rekao, čeka period od tri-četiri meseca teške zime.\n"Broj pregleda prelazi 5.500 dnevno. Takođe, 60 posto je prvih pregleda kod onih koji su se tek razboleli. To izuzetno opterećuje zdravstveni sistem, imamo veliki broj ljudi na respiratorima, epidemija se razbuktala i stanje je veoma ozbiljno", istakao je Radojičić.\nGradonačelnik je objasnio da je komunalna milicija prethodnih dana kontrolisala ugostiteljske objekte i sprovođenje mera i naveo da je više od 100 objekata iskontrolisano.\n"Nađen je u Kralja Petra objekat sa više ljudi od dozvoljenog broja i on je zatvoren", naveo je Radojičić.\nDodao je da je pristiglo preko 60 prijava da se održavaju privatne žurke i da ih je do sada šest prekinuto.\n"To ukazuje da mladi ljudi pre svega pokušavaju da izigraju mere. Budimo solidarni i svi zajedno u ovoj teškoj situaciji i pomozimo jedni drugima da je prevaziđemo", poručio je gradonačelnik.


REZULTATI PETOG FOTOКONКURSA „DEČIJA NEDELJA КROZ OКO DETETA“\nOktobra 2016. godine, CSU КG raspisao je fotokonkurs, petu godinu zaredom, na temu ovogodišnje dečije nedelje „Neću da brigam, hoću da se igram”.\nUčenici osnovnih škola Šumadijskog i Pomoravskog okruga, slali su svoje fotografije koje su napravljene u toku manifestacije Dečija nedelja.\nRealizovan seminar ,,Primena motivacionih tehnika u nastavi’’ u OŠ ,,Mirko Jovanović’’\nOd marta meseca 2016.godine CSU Kragujevac je otpočeo sa organizacijom i realizacijom seminara u PU, osnovnim i srednjim školama u Kragujevcu za kolektive, a na osnovu predloga programa (seminara) koje su ustanove/škole slale.\nPonuda seminara za Građansko vaspitanje za zaposlene u školama van teritorije opštine Kragujevac\nSeminar ,,Savremena nastava Građanskog vaspitanja usmerena na razvoj učeničkih kompetencija’’, kataloški broj 969, K1, P3 Autor seminara: Zorica Sorak Realizatori: Zorica Sorak, Neda Bogojević Preković, Vladimir Sredojević i Nevena Šćepanović\nSeminar ,,Škola otvorena roditeljima’’ u Malom Zvorniku\nU subotu, 12 novembra 2016.godine, u Donjoj Borini, opština Mali Zvornik, održan je seminar ,,Škola otvorena roditeljima'', kataloški broj 142, kompetencija 4, prioritetna oblast 4. Seminar je realizovan u OŠ ,,Braća Ribar'' u Donjoj Borini, za članove kolektiva dve osnovne škole, OŠ ,,Stevan Filipović'' i OŠ ,,Braća Ribar''.\nSeminar ,,Škola otvorena roditeljima’’ realizovan u Prvoj kragujevačkoj gimnaziji\nU subotu, 29 oktobra 2016.godine, u Prvoj kragujevačkoj gimnaziji održan je seminar ,,Škola otvorena roditeljima'', kataloški broj 142, kompetencija 4, prioritetna oblast 4.\nOTPOČELA REALIZACIJA SEMINARA U ŠKOLAMA ZA TEKUĆU GODINU\nOd marta meseca 2016. godine, CSU KG je počeo sa organizacijom i realizacijom seminara u osnovnim i srednjim školama u Kragujevcu. Ovi seminari su u skladu potrebama škola u kojima se održavaju. Naime, na zahtev CSU KG, škole su slale planove stručnog usavršavanja, kao i predloge programa (seminara) za realizaciju. Nakon analiziranja iskazanih potreba, stručni saradnici u CSU KG izvršili su neophodne pregovore i dogovore oko realizacije, sačinili plan realizacije seminara, a potom sproveli javnu nabavku za odabrane programe (seminare). Navedeni seminari realizovani su u periodu mart – avgust 2016. godine, za proteklu školsku godinu.\nINTERRESORNA-IO i IOP-CSUKG\nMreža RC i CSU Srbije i CSU Kragujevac kao član Mreže, uključeni su u navedeni pojekat („Unapređenje profesionalne podrške u zajednici – važan korak u inkluziji dece“) kao tehnička podrška pri realizaciji programa obuka za nastavnike svih osnovnih i jedne srednje škole u Kragujevcu.\nSEMINAR „HORIZONTALNO UĈENJE/USAVRŠAVANJE NASTAVNIKA – OSLONAC ZA BOLJA POSTIGNUĆA UĈENIKA“ U SIROGOJNU\n29. oktobra 2016. godine održan je seminar „Horizontalno učenje i usavršavanje nastavnika – oslonac za bolja postignuća učenika“ (kataloški broj 502) za kolektiv osnovne škole „Savo Jovanović Sirogojno“, u Sirogojnu.\nCSU KRAGUJEVAC NA SAJMU KNJIGA I OBRAZOVANJA – BEOGRAD 2016.\nCentar za stručno usavršavanje zaposlenih u obrazovanju Kragujevac i ove godine učestvovao je na Međunarodnom sajmu knjiga i sajmu obrazovanja „Zvonce“ u Beogradu.\nNa ovogodišnjem sajmu, Centar za stručno usavršavanje zaposlenih u obrazovanju Kragujevac bio je jedan od izlagača na štandu Centra za promociju nauke Beograd (CPN). Ostali izlagači bili su, takođe, Centri za stručno usavršavanje i Regionalni centri za profesionalni razvoj zaposlenih u obrazovanju, odnosno sve članice Mreže RC i CSU Srbije.


Vesti online / Vesti / Ex YU / Podrška Dragičeviću iz Federacije BiH\nJutrošnje privođenje Davora Dragičevića, oca tragično stradalog Davida, zbog odbijanja da primi poziv za saslušanje zbog narušavanja bezbednosti, izazvalo je proteste građana koji su se na Trgu Krajina u Banjaluci sukobili sa policijom, a među njima ima i povređenih.\nNekoliko osoba je povređeno, od kojih je jedan policajac, nekoliko privedeno, među kojima su i neki opozicioni lideri i poslanici.\nDavidova majka Suzana Radanović, bivša supruga Davora Dragičevića, koja je ranije danas takođe bila privođena, puštena je i pridružila se građanima na Tgu Krajina.\nPrethodno je prisustvovala pretresu porodične kuće.\nUprkos pozivima policije preko megafona građanima da se raziđu, oni su to odbili pa je u jednom trenutku došlo do naguravanja.\nBanjalučki mediji prenose da među demonstrantima ima i dece.\nProtest podrške Davoru Dragičeviću najavljen je večeras u 19 u Sarajevu.\nIz Sarajeva se ovim povodom oglasio BiH Blok, koji je u svom saopštenju poručio da je "građanska dužnost i obaveza biti uz Davora Dragičevića i ostale uhapšene u Banjaluci".\n"Solidarnost je ono što nam je danas najpotrebnije, pre svega solidarnost sa Suzanom i Davorom Dragičevićem, roditeljima ubijenog Davida, koji su uhapšeni jer su tražili pravdu za svoje dete", stoji u saopštenju.\nNaveli su da se na njima danas prelamaju sva zla lošeg, višedecenijskog antigrađanskog vladanja.\n"To što se dešava njima, ako prođe nekažnjeno, sutra se može desiti svakome od nas. Građanska je dužnost i obaveza biti danas uz njih, ali za to je potrebna i građanska hrabrost, spremnost da svako žrtvuje deo vlastitog komfora za rešenje problema koji je postao problem svih nas. To se radi na način danas uhapšenih opozicionara: Draška Stanivukovića, Borislava Borenovića, Adama Šukala, te privedenog Vojina Mijatovića. To se radi na način danas uhapšenih novinara, koji su odbili da ćute o represiji sistema i policijskoj brutalnosti", stoji u saopštenju BiH Bloka.


Poseta Stalne konferencije gradova i opština lazarevačkom rukovodstvu – Radio Galaxy – 89.3MHz\nPredstavnici Stalne konferencije gradova i opština na čelu sa generalnim sekretarom Đorđem Staničićem posetili su GO Lazarevac kako bi sa lazarevačkim rukovodstvom održali sastanak na kome se razgovaralo o brojim temama od značaja za našu opštinu.\nPredsednik GO Lazarevac, Bojan Stević je ovom prilikom rekao da je na sastanku bilo razgovora o implementacije naših ljudi u budućim projektima u okviru brojnih ministarstava Vlade Srbije, kao i stručnog usavršavanja zaposlenih u lazarevačkoj gradskoj upravi.\nJedna od glavnih tema bila je participacija građana i transparentnost u donošenju budžeta za narednu godinu u cilju poboljšanja standarda života naših građana, rekao je Stević i dodao da će uz podršku SKGO značajno unaprediti rad opštine kroz brojne zajedničke projekte.\nGeneralni sekretar Stalne konferencije gradova i opština, Đorđe Staničić, se u svom obraćanju zahvalio predsedniku opštine Lazarevac na pozivu koji je usledio u pravo vreme i rekao:\n“Na sastanku je bilo reči kako i na koji način uključiti što više građana u kreiranje budžeta i kako bi se u budžetu prepoznale njihove želje i potrebe. Sa druge strane da bi oni koji kreiraju budžet bili sigurni da ono što budu predlagali bude to što građani zaista žele.”\nStaničić je naglasio da Stalna konferencija gradova i opština okuplja sve lokalne samouprave, opštine, gradove i gradske opštine u Srbiji i da se trudi da povezanošću sa njima dobije baš prave informacije koje se tiču rada lokalnih samouprava.\n“Prepoznati smo od strane resornih ministarstava i od same Vlade Republike Srbije, ali i od donatorskih zajednica i zato je za nas važno da imamo visok nivo kvalitetnih informacija, jer na taj način sredstva koja su namenjena lokalnim samoupravama možemo da isprogramiramo na pravi način u budućnosti kroz realizaciju projekata”, rekao je Staničić.\nGeneralni sekretar je iskoristio priliku da pohvali rad naše lokalne samouprave i zaključio da Lazarevac ima potencijala za dalje napredovanje kroz međusobnu saradnju sa SKGO.


Nova boca i korak bliže ljubiteljima Nektar piva u Prijedoru-Bolja verzija dobrog - GradPrijedor.com - Portal grada Prijedora\nHome»Društvo»Nova boca i korak bliže ljubiteljima Nektar piva u Prijedoru-Bolja verzija dobrog\nNova boca i korak bliže ljubiteljima Nektar piva u Prijedoru-Bolja verzija dobrog\n31. marta 2012. 1 Min Read\nNova boca „Nektar“ piva predstavljena je sinoć na svečanosti upriličenoj u hotelu „Prijedor“ pred oko 400 zvanica iz privrednog, društvenog i političkog života naše opštine. Boca je rađena prema svjetskim trendovima, ali sa velikim poštovanjem prema nasljeđu Banjalučke pivare i tradiciji njenog najpoznatijeg brenda. Zamjena najmanje 10 miliona boca „Nektara“ je finalni korak trogodišnjeg programa modernizacije Banjalučke pivare, ali i prvi veliki korak u poslovanju koje karakteriše veća usmjerenost ka kupcima i njihovim željama.\n„Odlučni smo da još intenzivnije nego ranije odgovaramo na potrebe naših kupaca. Ovaj korak je kruna uspjeha koji smo postigli kroz ulaganja i predan rad u protekle tri godine na području modernizacije svih aspekata proizvodnje piva i ambalaže. Posebno nam je važno da smo večeras proslavili i otvaranje distributivnog centra u Prijedoru. Osim želje da se kupcima u Prijedoru još više približe brendovi Banjalučke pivare, otvaranje centra znači i 20 novih radnih mjesta za Prijedor“, rekao je Nikolas Peni, generalni direktor Banjalučke pivare.\nPrilikom sinoćnje promocije nove boce „Nektara“ u Prijedoru, Banjalučka pivara je uručila komplete dresova za 26 fudbalskih klubova sa područja naše opštine. Više fotografija sa ove promocije pogledajte u našoj galeriji.


Širom SAD izbili su protesti zbog ubistva dvojice Afroamerikanaca u Luizijani i Minesoti od strane policajaca.\nOko 300 ljudi okupilo se juče ispred Kapitola u Litl Roku, u saveznoj državi Arkanzas, pozivajući na prestanak rasnih sukoba, a demonstrantima se pridružio i pastor baptističke crkve Erl Grejem.\nLitl Rok bio je poprište borbe protiv rasne segregacije 1957. godine, kada je predsednik SAD Dvajt Ajzenhauer poslao trupe da devet afroameričkih učenika bezbedno uvedu u školu.\nPolicija je u Feniksu, u Arizoni, upotrebila suzavac i biber sprej da bi zaustavila muškarca koji je upao medju 1.000 demonstranata noseći majicu sa natpisom “Učinite Ameriku ponovo velikom” i zaštitni znak kampanje republikanskog predsedničkog kandidata Donalda Trampa.\nDemonstranti su uzvikivali parole “Životi crnaca su važni” i “Ruke uvis, ne pucajte”, a delovi glavnog autoputa bili su zatvoreni.\nProteste u Los Andjelesu predvodili su reperi Snup Dog i Gejm (The Game), koji su poveli okupljene ka policijskoj komandi, gde su pozvali na poboljšanje odnosa izmedju vlasti i manjinskih zajednica.\nDemonstracije su održane i u Sakramentu i San Francisku, gde su demonstranti razvili baner s natpisom “Zaustavite rasistički teror policije u SAD”, a policija u Sakramentu je zatvorila prilaz Kapitolu.\nProtestima u SAD priključili su se i stanovnici Londona, gde su se brojni okupljeni prošetali centrom grada i nakratko usporili saobraćaj.\nPolicajac u Luizijani ubio je u utorak crnca tokom svadje ispred prodavnice u glavnom gradu te američke države Baton Ružu, a još jedan Afroamerikanac ubijen je u sredu u Minesoti kada ga je policija zaustavila u saobraćaju.\nZbog nasilja policije, izbili su protesti u Dalasu, tokom kojih je 25-godišnji Majka Gzavije Džonson, bivši ratni veteran iz Avganistana, snajperom ubio pet policajaca, a ranio sedam, pre nego što ga je policija ubila robot-bombom.\nSvake godine u SAD policija ubije više od 1.000 ljudi, a nesrazmernliki broj njih su crnci.